**BOSNA I HERCEGOVINA**

**FEDERACIJA BOSNE I HERCEGOVINE**

**FEDERALNO MINISTARSTVO FINANSIJA**

**FEDERALNO MINISTARSTVO FINANCIJA**

**I Z V J E Š Ć E**

**O IZVRŠENJU PRORAČUNA FEDERACIJE BOSNE I HERCEGOVINE**

**U RAZDOBLJU OD 1. SIJEČNJA DO 31. PROSINCA 2022.**

**Travanj 2023. godine**

**SADRŽAJ**

[1 UVOD 4](#_Toc131505193)

[2 PRIHODI, PRIMICI I FINANCIRANJE 7](#_Toc131505194)

[2.1 Prihodi od poreza 10](#_Toc131505195)

[2.1.1 Prihodi od poreza na dobit 11](#_Toc131505196)

[2.1.2 Doprinosi za mirovinsko i invalidsko osiguranje 11](#_Toc131505197)

[2.1.3 Prihodi od neizravnih poreza 12](#_Toc131505198)

[2.1.4 Ostali porezi 13](#_Toc131505199)

[2.2 Neporezni prihodi 13](#_Toc131505200)

[2.2.1 Prihodi od poduzetničkih aktivnosti i imovine 14](#_Toc131505201)

[2.2.2 Naknade, pristojbe i prihodi od pružanja javnih usluga 15](#_Toc131505202)

[2.2.3 Novčane kazne 16](#_Toc131505203)

[2.3 Primljeni tekući transferi i donacije 16](#_Toc131505204)

[2.4 Račun financiranja 16](#_Toc131505205)

[2.5 Odstupanja između prihoda planiranih Proračunom Federacije BiH za 2022. godinu i ostvarenih u 2022. godini 17](#_Toc131505206)

[3 RASHODI I IZDACI 20](#_Toc131505207)

[3.1 Tekući rashodi 23](#_Toc131505208)

[3.1.1 Plaće i naknade troškova zaposlenih 24](#_Toc131505209)

[3.1.2 Doprinosi poslodavca i ostali doprinosi 25](#_Toc131505210)

[3.1.3 Izdaci za materijal, sitni inventar i usluge 25](#_Toc131505211)

[3.1.4 Tekući transferi i drugi tekući rashodi 25](#_Toc131505212)

[3.1.4.1 Transfer drugim razinama vlasti 26](#_Toc131505213)

[3.1.4.2 Transfer za zdravstvo 27](#_Toc131505214)

[3.1.4.3 Transfer neprofitnim organizacijama 27](#_Toc131505215)

[3.1.4.4 Subvencije javnim poduzećima 27](#_Toc131505216)

[3.1.4.5 Subvencije privatnim poduzećima i poduzetnicima 28](#_Toc131505217)

[3.1.4.6 Drugi tekući rashodi 28](#_Toc131505218)

[3.1.5 Izdaci za kamate i ostale naknade 29](#_Toc131505219)

[3.2 Kapitalni izdaci 29](#_Toc131505220)

[3.2.1 Izdaci za nabavu stalnih sredstava 30](#_Toc131505221)

[3.2.2 Kapitalni transferi 30](#_Toc131505222)

[3.3 Izdaci za financijsku imovinu 31](#_Toc131505223)

[3.4 Izdaci za otplate dugova 31](#_Toc131505224)

[3.5 Tekuća rezerva 34](#_Toc131505225)

[3.6 Odstupanja između rashoda i izdataka odobrenih Proračunom Federacije BiH za 2022. godinu i ostvarenih u 2022. godini 34](#_Toc131505226)

[3.7 Neizmirene obveze na dan 31. 12. 2022. 41](#_Toc131505227)

[4 NOVČANA SREDSTVA 43](#_Toc131505228)

[5 STALNA SREDSTVA 49](#_Toc131505229)

[6 FINANCIJSKI REZULTAT 51](#_Toc131505230)

[7 ZAKLJUČAK 53](#_Toc131505231)

[POPIS TABLICA 55](#_Toc131505232)

[POPIS GRAFIKONA 56](#_Toc131505233)

[PRILOZI 57](#_Toc131505234)

#

# UVOD

Na temelju članka 90. Zakona o proračunima u Federaciji Bosne i Hercegovine („Službene novine FBiH“, br. 102/13, 9/14, 13/14, 8/15, 91/15, 102/15,104/16, 5/18, 11/19, 99/19 i 25a/22), federalna ministrica financija-finansija podnosi:

**I z v j e š ć e**

**o izvršenju Proračuna Federacije Bosne i Hercegovine**

**u razdoblju od 1. siječnja do 31. prosinca 2022. godine**

Proračun Federacije Bosne i Hercegovine za 2022. godinu izvršavan je, do usvajanja Proračuna za 2022. godinu, sukladno Odluci o privremenom financiranju Federacije Bosne i Hercegovine za razdoblje siječanj - ožujak 2022. godine PF BiH broj 01-02-236/22 od 27. siječnja 2022. godine („Službene novine FBiH“, broj: 6/22), koja je sastavni dio Proračuna Federacije Bosne i Hercegovine za 2022. godinu.

31. ožujka 2022. objavljen je usvojeni Proračun Federacije Bosne i Hercegovine za 2022. godinu i Zakon o izvršavanju Proračuna Federacije Bosne i Hercegovine za 2022. godinu („Službene novine FBiH“, broj: 25/22).

Proračunski korisnici su financijsko poslovanje obavljali preko Jedinstvenog računa Riznice u okviru odobrenih operativnih mjesečnih planova i u skladu s navedenim zakonima kao i odredbama sljedeće zakonske i druge regulative bitne za donošenje i izvršenje proračuna i provođenje rizničnog načina rada s javnim prihodima i rashodima:

* Zakon o računovodstvu i reviziji u Federaciji Bosne i Hercegovine („Službene novine Federacije BiH“, broj: 15/21);
* Zakon o riznici u Federaciji Bosne i Hercegovine („Službene novine Federacije BiH“, br. 26/16 i 3/20);
* Zakon o pripadnosti javnih prihoda u Federaciji BiH („Službene novine Federacije BiH“, br. 22/06, 43/08, 22/09, 35/14, 94/15 i 17/22);
* Zakon o plaćama i naknadama u organima vlasti Federacije Bosne i Hercegovine („Službene novine Federacije BiH“, br. 45/10, 111/12 i 20/17);
* Zakon o plaćama i naknadama policijskih službenika Federacije Bosne i Hercegovine („Službene novine Federacije BiH“, broj: 45/10);
* Zakon o plaćama i drugim naknadama sudaca i tužitelja u Federaciji BiH („Službene novine Federacije BiH", br. 72/05, 22/09, 55/13 i 61/22);
* Zakon o državnoj službi u Federaciji Bosne i Hercegovine („Službene novine Federacije Bosne i Hercegovine“, br. 29/03, 23/04, 39/04, 54/04, 67/05 i 8/06, 4/12 i 99/15 i 9/17 - Presuda Ustavnog suda Federacije Bosne i Hercegovine broj: U-13/16);
* Zakon o namještenicima u organima državne službe u Federaciji Bosne i Hercegovine („Službene novine Federacije BiH“, broj: 49/05);
* Zakon o dugu, zaduživanju i garancijama u Federaciji Bosne i Hercegovine („Službene novine Federacije BiH“, br. 86/07, 24/09, 44/10 i 30/16);
* Zakon o javnim nabavama Bosne i Hercegovine („Službeni glasnik BiH“, broj: 39/14 i 59/22);
* Zakon o investiranju javnih sredstava („Službene novine Federacije BiH“, br. 77/04 i 48/08);
* Zakon o osiguranju („Službene novine Federacije BiH“, broj: 23/17);
* Zakon o zdravstvenom osiguranju („Službene novine Federacije BiH“, br. 30/97, 7/02, 70/08, 48/11, 36/18 i 61/22);
* Uredba o računovodstvu Proračuna u Federaciji Bosne i Hercegovine („Službene novine Federacije BiH", broj: 34/14);
* Uredba o naknadama troškova za službena putovanja („Službene novine Federacije BiH“, br. 44/16 i 50/16);
* Uredba o naknadama koje pripadaju članovima Vlade Federacije Bosne i Hercegovine i njihovim savjetnicima koje nemaju karakter plaće („Službene novine Federacije BiH", br. 87/10, 22/11,45/13 i 9/16);
* Uredba o naknadama koje nemaju karakter plaće („Službene novine Federacije BiH“, br. 63/10, 22/11, 66/11, 51/12 i 99/22);
* Uredba o uvjetima i načinu plaćanja gotovim novcem („Službene novine Federacije BiH“, br.72/15 i 82/15);
* Uredba o utvrđivanju vlastitih prihoda, načina i rokova raspodjele („Službene novine Federacije BiH“, broj: 60/16);
* Uputa o izvršavanju proračuna s Jedinstvenog računa Riznice („Službene novine Federacije BiH“, broj: 34/16);
* Uputa o blagajničkom poslovanju („Službene novine Federacije BiH“, br. 44/17 i 101/21);
* Uputa o planiranju i računovodstvenom evidentiranju vanjskog duga Federacije Bosne i Hercegovine u Glavnoj knjizi Riznice („Službene novine Federacije BiH“, br. 69/06, 78/06, 2/11 i 11/12);
* Uputa o otvaranju posebnih namjenskih transakcijskih računa, načinu planiranja, prikupljanja, evidentiranja i raspolaganja sredstvima s posebnih namjenskih transakcijskih računa otvorenih kao podračuna u okviru Jedinstvenog računa Riznice („Službene novine Federacije BiH“, br. 44/17 i 22/20);
* Uputa o prikupljanju, evidentiranju i raspolaganju vlastitim prihodima od strane korisnika proračuna („Službene novine Federacije BiH“, br. 94/07 i 34/12);
* Uputa o načinu uplaćivanja i trošenja vlastitih prihoda korisnika proračuna („Službene novine Federacije BiH“, broj: 77/16);
* Pravilnik o načinu uplate, pripadnosti i raspodjele javnih prihoda u Federaciji Bosne i Hercegovine („Službene novine Federacije BiH“, br. 54/20, 55/20-isp, 63/20, 88/20, 28/21, 56/21, 83/21, 1/22, 17/22, 34/22, 57/22, 76/22, 93/22, i 94/22);
* Pravilnik o knjigovodstvu proračuna u Federaciji BiH („Službene novine Federacije BiH", broj: 60/14);
* Pravilnik o financijskom izvještavanju i godišnjem obračunu proračuna u Federaciji Bosne i Hercegovine („Službene novine Federacije BiH“, br. 69/14, 14/15, 4/16, 19/18 i 3/21);
* Pravilnik o procedurama za povrat, preknjižavanje pogrešno/više uplaćenih javnih prihoda s Jedinstvenog računa riznice Federacije Bosne i Hercegovine i postupku umanjenja obveza („Službene novine Federacije BiH“, br. 20/18 i 16/20);
* Pravilnik o investiranju raspoloživih novčanih sredstava, postupku, sadržaju i rokovima izvješćivanja o izvršenim investicijama („Službene novine Federacije BiH“, broj: 81/08);
* Računovodstvene politike za federalne proračunske korisnike i riznicu („Službene novine Federacije BiH“, broj:58/16);
* Odluka o jedinstvenim baznim kriterijima za sistematizaciju radnih mjesta i utvrđivanje platnih razreda u Uredu za reviziju institucija BiH, Uredu za reviziju institucija u Federaciji BiH i Glavnoj službi za reviziju javnog sektora RS („Službene novine Federacije BiH", broj: 66/06).

Izvješće je urađeno na bazi podataka iz Glavne knjige Riznice nakon zatvaranja izvještajnog razdoblja. Ukupni prihodi, primici i financiranja su iznosili 5.304,3 milijuna KM i veći su za 203,8 milijuna KM od ukupno obračunatih rashoda i izdataka za razdoblje siječnja - prosinac 2022. godine, koji su iznosili su 5.100,5 milijuna KM.

# PRIHODI, PRIMICI I FINANCIRANJE

Proračunom Federacije BiH za 2022. godinu, po osnovi prihoda, primitaka i financiranja, planirana su sredstva u iznosu od 5.597,62 milijuna KM, od čega su planirani prihodi u iznosu od 4.471,50 milijuna KM, dok je za račun financiranja planirano 920,01 milijun KM.

U 2022. godini ukupno ostvareni prihodi, primici i financiranje iznose 5.304,3 milijuna KM i veći su za 505,4 milijuna KM ili 11% u odnosu na ostvarenje 2021. godine i manji za 293,3 milijuna ili 5% u odnosu na planirano u Proračunu Federacije BiH za 2022. godinu. Od ukupno ostvarenih prihoda, primitaka i financiranja, prihodi od poreza (porez na dobit, doprinosi za mirovinsko i invalidsko osiguranje, prihodi od neizravnih poreza) ostvareni su u iznosu od 4.368,2 milijuna KM, što je 82,35% ukupno ostvarenih prihoda, primitaka i financiranja, zatim neporezni prihodi (naknade, pristojbe, novčane kazne...) su ostvareni u iznosu od 400,5 milijuna KM, što je 7,55% ukupno ostvarenih prihoda, primitaka i financiranja, te primljeni tekući transferi 27,5 milijuna KM, što je 0,52% ukupno ostvarenih prihoda, primitaka i financiranja, dok su prihodi po osnovi financiranja proračuna ostvareni u iznosu od 508 milijuna KM, s udjelom od 9,58% u ukupnom ostvarenim prihodima, primicima i financiranju.

Grafički prikaz ostvarenja ukupnih prihoda, primitaka i financiranja ostvarenih u 2022. godini u odnosu na Proračun Federacije BiH za 2022. godine te u odnosu na prethodnu godinu je prikazan u nastavku.

**Grafikon 1:** Ukupni prihodi, primici i financiranje planirani Proračunom FBiH za 2022. i ostvareni u 2022. i 2021.

U sljedećoj tablici koja je sačinjena na višoj sintetičkoj razini, dana je struktura ostvarenih prihoda, primitaka i financiranja s indeksima ostvarenja u odnosu na prethodnu godinu, te indeksima ostvarenja u odnosu na planirana sredstva prema Proračunu Federacije BiH za 2022. godinu.

**(u 000 KM)**

|  |  |  |  |  |  |
| --- | --- | --- | --- | --- | --- |
| **Naziv** | **Proračun FBiH za 2022.**  | **OstvarenoI - XII2022.** | **OstvarenoI - XII2021.** | **Index3/2** | **Index3/4** |
| 1 | 2 | 3 | 4 | 5 | 6 |
| **Prihodi od poreza** | **3.978.874** | **4.368.230** | **3.867.635** | **110** | **113** |
| 1. Prihodi od neizravnihporeza (1.1+1.2) | 1.692.823 | 1.820.393 | 1.618.255 | 108 | 112 |
| 1.1 Prihodi od neizravnih poreza koji pripadaju Federaciji | 1.150.789 | 1.285.544 | 1.108.852 | 112 | 116 |
| 1.2 Prihodi za servis vanjskog duga | 542.034 | 534.849 | 509.403 | 99 | 105 |
| 2. Doprinosi za PIO/MIO | 2.218.986 | 2.458.754 | 2.177.822 | 111 | 113 |
| 3. Porez na dobit | 67.037 | 89.041 | 71.540 | 133 | 124 |
| 4. Ostali porezi | 28 | 42 | 18 | 150 | 233 |
| **Neporezni prihodi** | **488.122** | **400.526** | **461.748** | **82** | **87** |
| **Tekući transferi i donacije** | **4.503** | **27.508** | **3.228** | **-** | **-** |
| **Ukupno prihodi** | **4.471.499** |  **4.796.264** | **4.332.611** | **107** | **111** |
| **Primici od nefinancijske imovine** | **10** |  **171.001** | **250.935** | **-** | **-** |
| **Primici od financijske imovine** | **100.000** | **0** | **0** | **-** | **-** |
| **Primici od dugoročnog zaduživanja** | **570.000** | **287.005** | **115.371** | **50** | **249** |
| 1. Zajmovi primljeni kroz Državu | 300.000 | 157.125 | 25.557 | 52 | 615 |
| 2. Primici od dugoročnih obveznica | 270.000 | 129.871 | 89.814 | 48 | 145 |
| **Primici od kratkoročnog zaduživanja** | **250.000** | **50.000** | **99.997** | **20** | **50** |
| 1. Primici od trezorskihzapisa | 250.000 | 50.000 | 99.997 | 20 | 50 |
| **Razgraničeni prihodi za namjenska sredstva** | **120.000** | **0** | **0** |  |  |
| **Neraspoređeni višak prihoda i rashoda** | **86.109** | **0** | **0** |  |  |
| **Financiranje** | **920.010** | **508.006** | **466.303** | **55** | **109** |
| **Ukupno** | **5.597.619** | **5.304.270** | **4.798.914** | **95** | **111** |

Tablica 1: Struktura ukupnih prihoda, primitaka i financiranja planirani Proračunom FBiH za 2022. i ostvareni u 2021. i 2022.

Sukladno Uputi o otvaranju posebnih namjenskih transakcijskih računa, načinu planiranja, prikupljanja, evidentiranja i raspolaganja sredstvima s posebnih namjenskih transakcijskih računa otvorenih kao podračuna u okviru Jedinstvenog računa Riznice („Službene novine Federacije BiH“, br. 44/17 i 22/20) sredstva s namjenskih podračuna, za iznos neutrošenih sredstava, preknjižena su na konta razgraničenja u iznosu od 153,4 milijuna KM. Preknjižena sredstva će u sljedećoj fiskalnoj godini biti osnova za realizaciju odobrenih namjenskih rashoda.

S podračuna “Upravljanje razvojnim sredstvima za implementaciju sredstava namijenjenih za financiranje kapitalnih infrastrukturnih projekata“ oročen je iznos od 100.000.000,00 KM.

Donatorska sredstva su, u skladu s navedenom uputom, za iznos neutrošenih sredstava preknjižena na konta razgraničenja u iznosu od cca 2,3 milijuna KM.

Udjel ostvarenih prihoda, primitaka i financiranja analitički po vrstama, u ukupno ostvarenim prihodima s grafičkim prikazom je prikazano u nastavku.

 **(000) KM**

|  |  |  |  |
| --- | --- | --- | --- |
| **Redni broj** | **Opis** | **Ostvarenje u 2022. godini**  | **% udjel** |
| **1.** | Prihodi od poreza na dobit | 89.041 | 1,68 |
| **2.** | Doprinosi za mirovinsko i invalidsko osiguranje | 2.458.754 | 46,35 |
| **3.** | Prihodi od neizravnih poreza | 1.820.393 | 34,32 |
| **4.** | Ostali porezi | 42 | 0,00 |
| **5.** | Neporezni prihodi (osim dividendi i prihoda od povrata anuiteta) | 172.022 | 3,24 |
| **6.** | Prihodi od dividendi  | 34.093 | 0,64 |
| **7.** | Prihodi od povrata anuiteta | 194.411 | 3,67 |
| **8.** | Tekući transferi i donacije | 27.508 | 0,52 |
| **9.** | Zaduženje od IBRD-a | 7.621 | 0,15 |
| **10.** | Kreditna tranša EU MFA | 149.514 | 2,82 |
| **11** | Primici od trezorskih zapisa | 50.000 | 2,45 |
| **12.** | Primici od dugoročnih obveznica | 129.871 | 0,94 |
| **13.** | Primici od nefinancijske imovine | 171.000 | 3,22 |
|   | **UKUPNO** | **5.304.270** | **100,00** |

**Tablica 2**:Udjel ostvarenih prihoda, primitaka i financiranja analitički po vrstama u ukupno ostvarenim prihodima 2022. godine

Grafikon 2: Grafički prikaz udjela ostvarenih prihoda, primitaka i financiranja analitički po vrstama u ukupno ostvarenim prihodima 2022. godine.

## Prihodi od poreza

Prihodi od poreza ostvareni su u iznosu od 4.368,23 milijuna KM, što je 110% planiranog za 2022. godinu. U odnosu na prethodnu godinu porezni prihodi bilježe porast za 13%, odnosno 500,60 milijuna KM.

**Grafikon 3:** Struktura poreznih prihoda

Imajući u vidu da je udjel ostalih poreza u ukupnim porezima neznatan, strukturu i udjel pojedinih prihoda od poreza u ukupnim poreznim prihodima čine porezi prikazani na grafikonu br. 3.

### Prihodi od poreza na dobit

Prihodi od poreza na dobit ostvareni su u iznosu od 89,04 milijuna KM što je za 22 milijuna KM ili 33% veće ostvarenje u odnosu na sredstva planirana Proračunom Federacije BiH za 2022. godinu i rast od 24% ili 17,50 milijuna KM u odnosu na ostvarenje u 2021 godini.

Promatrano analitički, udjel u porezu na dobit bilježe sljedeći prihodi:

* porez na dobit banaka 21,97 milijuna KM
* porez na dobit mikrokreditnih organizacija 2,60 milijuna KM,
* porez na dobit društava za osiguranje imovine i osoba 4,52 milijuna KM
* porez na dobit društava za reosiguranje imovine i osoba 0,28 milijuna KM
* porez na dobit pravnih osoba iz oblasti elektroprivrede 11,17 milijuna KM
* porez na dobit pravnih osoba iz oblasti pošte i telekomunikacija 9,35 milijuna KM
* porez na dobit pravnih osoba iz oblasti igara na sreću 11,80 milijuna KM
* porez po odbitku 24,14 milijuna KM
* ostali porezi na dobit pojedinaca i poduzeća 3,21 milijun KM.

Porez na dobit se plaća akontacijski, prema iznosu dobiti iz prethodne godine, što konkretno znači da su obveznici u 2022. godini uplaćivali akontacije poreza na dobit prema ostvarenoj dobiti iz 2021. godine.

### Doprinosi za mirovinsko i invalidsko osiguranje

Doprinosi za mirovinsko i invalidsko osiguranje, kao najznačajnija stavka Proračuna Federacije BiH, s udjelom od 46,35% u ukupno ostvarenim prihodima, primicima i financiranju, iznose 2.458,75 milijuna KM što predstavlja 111% planiranog za 2022. godinu, te za 13% veće ostvarenje u odnosu na prethodnu godinu.

Grafikon 4: Kretanje doprinosa za PIO/MIO u 2021. i 2022. godini

S prethodnog grafika možemo uočiti da su doprinosi za mirovinsko i invalidsko osiguranje u 2022. godini imali rast u odnosu na 2021. godinu. Najveće ostvarenje imali su u prosincu kada su iznosili 238,5 milijuna KM.

### Prihodi od neizravnih poreza

Prihodi od neizravnih poreza, s udjelom od 34,32% u ukupno ostvarenim prihodima, primicima i financiranju, iznose 1.820,39 milijuna KM, što je za 127,57 milijuna KM ili 8% veće ostvarenje u odnosu na planirana sredstva Proračunom Federacije BiH za 2022. godinu i rast od 12% ili 202,14 milijuna KM u odnosu na ostvarenje u 2021. godini, a odnose se na:

* prihode koji pripadaju federalnom proračunu u iznosu od 1.285,54 milijuna KM, što je za 176,69 milijuna KM ili za 16% veće ostvarenje u odnosu na 2021 godinu
* prihode na ime financiranja vanjskog duga Federacije BIH u iznosu od 534,85 milijuna KM, što je za 25,45 milijuna KM ili za 5% veće ostvarenje u odnosu na prethodnu godinu.

Na sljedećem grafikonu prikazana je krivulja ostvarenih prihoda od neizravnih poreza koji pripadaju Federaciji u 2021. i 2022. godini:

Grafikon 5: Ostvareni prihodi od neizravnih poreza koji pripadaju Federaciji BiH za razdoblje siječnja - prosinac 2021. i 2022. godine

Promatrajući kretanje ostvarenih prihoda od neizravnih poreza koji pripadaju Federaciji BiH uočavamo da su u prvoj polovici 2022. godine imali značajan rast u odnosu na isto razdoblje 2021. godine (u razdoblju siječanj – lipanj 2022. godine prihodi od neizravnih poreza bili su veći za 129,2 milijuna KM u odnosu na isto razdoblje 2021. godine). U drugoj polovici 2022. godine nastavljena je tendencija rasta, ali ne tako izražena kao u prvoj polovici godine. Najveći prihodi od neizravnih poreza u 2022. godini ostvareni su u lipnju kada su iznosili 121,5 milijuna KM.

Jedan od osnovnih uzroka rasta prihoda od neizravnih poreza jeste inflacija koja je prema pokazateljima Centralne banke BiH u 2022. godini iznosila oko 14 %.

### Ostali porezi

Ostali porezi: poseban porez za zaštitu od prirodnih i drugih nesreća po osnovi ugovora o djelu (zaostale obveze), te prihodi po osnovi zaostalih obveza ostvareni su u ukupnom iznosu od 42 tisuće KM, što je za 14 tisuća KM veće ostvarenje od planiranih u Proračunu Federacije za 2022. godinu i za 24 tisuće KM, odnosno 233% veće ostvarenje u odnosu na 2021. godinu.

## Neporezni prihodi

Neporezni prihodi (prihodi od poduzetničkih aktivnosti i imovine, naknade, pristojbe, novčane kazne i ostali neporezni prihodi) planirani su u iznosu od 488,12 milijuna KM, od čega je ostvareno 400,53 milijuna KM, što je 82% planiranog u Proračunu Federacije BiH za 2022. godinu. U odnosu na prethodnu godinu ostvarenje je manje za 13% ili 61,22 milijuna KM.

Ostvarenje neporeznih prihoda po glavnim kategorijama je:

* prihodi od poduzetničkih aktivnosti i imovine iznose 237,9 milijuna KM
* naknade, pristojbe i prihodi od pružanja javnih usluga iznose 148,46 milijuna KM
* novčane kazne iznose 14,17 milijuna KM.

Udjel pojedinih stavki prihoda u ukupnim neporeznim prihodima je prikazan u nastavku.

Grafikon 6: Struktura neporeznih prihoda

Na temelju prethodnog grafikona uočava se da najveći udjel u neporeznim prihodima od 59% imaju prihodi od poduzetničkih aktivnosti i imovine.

### Prihodi od poduzetničkih aktivnosti i imovine

Prihodi od poduzetničkih aktivnosti i imovine iznose 237,9 milijuna KM, što je 29% ili 95,54 milijuna KM manje ostvarenje u odnosu na planirano u Proračunu Federacije BiH i 30% ili 101,47 milijuna KM manje ostvarenje u odnosu na isto razdoblje 2021. godine.

Najznačajnija stavka u okviru neporeznih prihoda s udjelom od 48,54% su prihodi od povrata anuiteta (sredstva krajnjih korisnika za otplatu kredita) s ostvarenjem od 194,41 milijun KM.

Značajan udjel u neporeznim prihodima zauzimaju prihodi od dividende i udjela u profitu javnih poduzeća, koji u izvještajnom razdoblju iznose 34,09 milijuna KM i čine 85% planiranog za tekuću godinu i predstavljaju uplate od:

* BH Telecom d.d. Sarajevo u iznosu od 31,50 milijuna KM shodno Odluci o obračunu i isplati dividende za 2021. godinu, broj:00.1-03-48190/22-5-4727 i
* Igman d.d. Konjic u iznosu od 0,51 milijun KM po Odluci o načinu raspodjele dobiti ostvarene 2021. godine, broj: 06/03-XXX/3-22.
* JP Elektroprivreda BiH u iznosu od 2,08 milijuna KM po Odluci o raspodjeli dobiti za 2021. godinu, broj: SD-14956/22/73/3

### Naknade, pristojbe i prihodi od pružanja javnih usluga

Naknade, pristojbe i prihodi od pružanja javnih usluga iznose 148,46 milijuna KM što je za 4% veće ostvarenje u odnosu na planirano u Proračunu Federacije BiH ili 5,62 milijuna KM, a u odnosu na prethodnu godinu ostvarenje je veće za 35% ili 38,35 milijuna KM.

Promatrano analitički, najveći udjel u naknadama, pristojbama i prihodima od pružanja javnih usluga bilježe:

* prihodi od federalnih pristojbi u iznosu od 21,99 milijuna KM od čega se najviše odnosi na putničke pristojbe-naknada za unapređenje avionskog prometa u Federaciji BiH u iznosu od 8 milijuna KM i pristojbe za uspostavu naftnih derivata 9,86 milijuna KM;
* ostale proračunske naknade u iznosu od 11,69 milijuna KM od čega se najviše odnosi na naknade za privređivanje igara na sreću koje pripadaju Proračunu Federacije BiH u iznosu od 8,00 milijuna KM;
* posebne naknade i pristojbe u ukupnom iznosu od 26,6 milijuna KM od čega se najviše odnosi na mjesečne naknade za priređivanje igara na sreću klađenja (kladionice automati, kasina, internet igre) i naknade za postavljanje uređaja za priređivanje klađenja s ostvarenjem od 19,24 milijuna KM;
* prihodi od vlastitih djelatnosti korisnika proračuna i vlastiti prihodi u iznosu od 21,11 milijuna KM, od čega se najviše odnosi na prihode od pružanja usluga građanima s ostvarenjem od 6,55 milijuna KM i prihodi od pružanja usluga drugim razinama vlasti - pritvorene osobe u iznosu od 5,32 milijuna KM;
* neplanirane uplate u iznosu od 66,90 milijuna KM.

### Novčane kazne

Novčane kazne iznose 14,17 milijuna KM što je veće ostvarenje u odnosu na planirani Proračun Federacije BiH za 20% ili za 2,31 milijun KM, a u odnosu na prethodnu godinu za 15% ili za 1,90 milijuna KM.

Najveći udjel u novčanim kaznama bilježe novčane kazne za prekršaje koje izriču federalni organi uprave u iznosu od 4,25 milijuna KM, novčane kazne za prekršaje koje su registrirane u registru novčanih kazni i troškovi prekršajnog postupka u iznosu od 8,95 milijuna KM.

## Primljeni tekući transferi i donacije

Primljeni tekući transferi i donacije ostvareni su u iznosu od 27,51 milijuna KM, a odnose se na:

* primljeni tekući transfer od Federalnog ministarstva rada i socijalne politike za pokriće dijela mirovina na ime verificiranog duga Federacije BiH u iznosu od 27,32 milijuna KM. Navedeni transfer je realiziran u okviru Jedinstvenog računa Riznice;
* primljeni tekući transfer od kantona u iznosu od 0,15 milijuna KM;
* primljeni namjenski transfer za obrazovanje u iznosu od 0,04 milijuna KM za projekte koji se provode preko ADS-a.

## Račun financiranja

Po osnovi financiranja Proračuna Federacije BiH, na Jedinstveni račun Riznice doznačena su sredstva u iznosu od 508,01 milijun KM, što je 55% planiranog u Proračunu Federacije BiH za 2022. godinu.

Postotak izvršenja u odnosu na prethodnu godinu veći je za 9% ili za 41,70 milijuna KM i odnosi se na:

* primitke od nefinancijske imovine 171,00 milijun i to:
* ostalih kapitalnih primitaka, koja se odnose na sredstva po osnovi alokacije SDR (specijalnih prava vučenja) u iznosu od 151,69 milijuna KM.

Napominjemo da je Bosna i Hercegovina kao nasljednica bivše SFRJ naslijedila sva prava i obveze iz članstva u MMF. Obvezu snose entitetska ministarstva financija, a koordinaciju izvršenja obveze provodi Ministarstvo financija i trezora BiH i Centralna banka kao fiskalni agent za članstvo i odnose BiH sa MMF. Ova obveza traje sve dok je BiH članica MMF i sve dok postoji važeći Statut MMF;

* primitaka od prodaje zemljišta 19,06 milijuna KM odnosi se na Federalni zavod za mirovinsko/penzijsko i invalidsko osiguranje u skladu s Odlukom o davanju suglasnosti za provođenje postupka prodaje nekretnine Dom umirovljenika „Nedžarići“, ulica Bulevar Meše Selimovića, Sarajevo, V. broj: 740/2021 od 6. svibnja 2021. i Ugovora o kupoprodaji nekretnine OPU-IP: 24/2022 sklopljenog između Federalnog zavoda za mirovinsko/ penzijsko i invalidsko osiguranje i „Mont Ing“ d.o.o. Visoko;
* primitaka od prodaje zgrada i stambenih objekata 0,05 milijuna KM;
* primitke od prodaje prometnih vozila 0,20 milijuna KM.
* IBRD kredit u iznosu od 7,62 milijuna KM za projekt podrške zapošljavanju, kreditna tranša u okviru Makrofinancijske pomoći Bosni i Hercegovini prema Sporazumu o kreditnoj liniji između Europske unije i Bosne i Hercegovine u iznosu od 149,51 milijun KM,
* zaduženje putem emisije dugoročnih obveznica u iznosu od 129,87 milijuna KM u skladu sa sljedećim odlukama:
	+ Odlukom o zaduženju Federacije Bosne i Hercegovine putem emisije obveznica (10Y) Federacije Bosne i Hercegovine, V. broj: 690/2022 od 12. svibnja 2022. („Službene novine Federacije BiH“, broj: 37/22) 29,94 milijuna KM
	+ Odlukom o zaduženju Federacije Bosne i Hercegovine putem emisije obveznica (6Y) Federacije Bosne i Hercegovine, V. broj: 688/2022 od 12. svibnja 2022. („Službene novine Federacije BiH“, broj: 37/22) 29,96 milijuna KM
	+ Odlukom o zaduženju Federacije Bosne i Hercegovine putem emisije obveznica (7Y) Federacije Bosne i Hercegovine, V. broj: 689/2022 od 12. svibnja 2022. („Službene novine Federacije BiH“, broj: 37/22) 29,98 milijuna KM
	+ Odlukom o zaduženju Federacije Bosne i Hercegovine putem emisije obveznica (2Y) Federacije Bosne i Hercegovine, V. broj: 686/2022 od 12. svibnja 2022. („Službene novine Federacije BiH“, broj: 37/22) 39,99 milijuna KM
* zaduženje po osnovi emisije trezorskih zapisa u iznosu od 50,0 milijuna KM u skladu s Odlukom o zaduženju Federacije Bosne i Hercegovine putem emisije trezorskih zapisa (9M) Federacije Bosne i Hercegovine, V. broj: 674/2022 od 12. svibnja 2022. („Službene novine Federacije BiH“, broj: 37/22).

Zbog zadovoljavajuće razine likvidnosti u 2022. godini Federacija BiH je odustala od značajnog dijela emitiranja vrijednosnih papira (obveznica i trezorskih zapisa) na domaćem tržištu.

## Odstupanja između prihoda planiranih Proračunom Federacije BiH za 2022. godinu i ostvarenih u 2022. godini

Sektor za poreznu politiku, javne prihode i igre na sreću, sukladno svojim nadležnostima, izrađuje projekcije javnih prihoda, te iste dostavlja Sektoru za proračun i javne rashode radi pripreme plana prihoda Proračuna Federacije BiH. Izrada projekcija vrši se u skladu s rokovima Proračunskog kalendara, propisanog Zakonom o proračunima u Federaciji Bosne i Hercegovine („Službene novine Federacije BiH“, br. 102/13, 9/14, 13/14, 8/15, 91/15, 102/15, 104/16, 5/18, 11/19, 99/19 i 25a/22).

Navedene projekcije zasnovane su na makroekonomskim prognozama Direkcije za ekonomsko planiranje BiH (DEP) iz rujna 2021. godine, koje su pratile zabilježeni oporavak ekonomije nakon negativnog utjecaja pandemije virusa COVID-19, ali sa značajnom opreznošću i konzervativnošću u planiranju, ipak imajući u vidu još uvijek prisutnu neizvjesnost krajnjeg ishoda pandemije i njenog utjecaja na ekonomska kretanja.

Nadalje, projekcije prihoda od neizravnih poreza, bazirane su na planu ukupnih prihoda na Jedinstvenom računu, koji je u listopadu 2021. godine dostavilo Odjeljenje za makroekonomsku analizu Upravnog odbora Uprave za neizravno oporezivanje (OMA), dok su podaci o planiranoj otplati vanjskog duga, koji se planiraju u Proračunu Federacije BiH, a ujedno utječu i na visinu pripadajućeg, raspoloživog dijela neizravnih poreza, preuzeti od nadležnog Sektora za upravljanje dugom. Također, plan naplate prihoda od krajnjih korisnika za otplaćene anuitete preuzet je od nadležnog Sektora za upravljanje dugom.

Ostvarenje prihoda u 2022. godini za 7% je veće u odnosu na plan prihoda Proračuna Federacije BiH za 2022. godinu.

Ostvarenje raspoloživih prihoda od neizravnih poreza veće je za 12% u odnosu na prihode planirane Proračunom Federacije BiH za 2022. godinu. Razlog za navedeno je razvoj jakih inflatornih šokova tijekom 2022. godine, koji su utjecali na povećanje osnovice za obračun i naplatu neizravnih poreza, prvenstveno poreza na dodanu vrijednost. Prognozirana stopa inflacije od strane DEP-a u rujnu 2021. godine bila je znatno niža, jer nije uključivala utjecaj rata u Ukrajini na ekonomiju, koji je nastupio u veljači 2022. godine.

Nadalje, prihodi od poreza na dobit ostvareni su za 33% više u odnosu na prihode planirane Proračunom Federacije BiH za 2022. godinu. Navedeni rezultat je generiran neočekivanim rastom uplata od strane banaka i drugih financijskih institucija, koje su u prethodnom razdoblju, za vrijeme negativnih utjecaja pandemije, bilježile značajno smanjenje dobiti, kao i značajnim neočekivanim rastom uplata od strane pravnih osoba iz oblasti elektroprivrede.

Ukupno izvršenje prihoda od doprinosa za mirovinsko i invalidsko osiguranje u 2022. godini je za 11% veće u odnosu na prihode planirane Proračunom Federacije BiH za 2022. godinu uslijed promjena u realizaciji makroekonomskih pokazatelja vezanih za tržište rada. Razvoj inflatornih šokova tijekom 2022. godine doveo je i do značajnijeg rasta plaća, koje su pratile rast inflacije.

Kada je riječ o neporeznim prihodima, ukupno izvršenje istih je za 18% manje u odnosu na plan prihoda za 2022. godinu. Navedeno je prvenstveno rezultat značajno manje naplate prihoda krajnjih korisnika za otplatu dospjelih anuiteta otplate vanjskog duga u odnosu na prvobitni plan.

# RASHODI I IZDACI

Ukupno obračunati rashodi i izdaci za izvještajno razdoblje iznose 5.100,5 milijuna KM, što je 91% u odnosu na planirani Proračun Federacije BiH za 2022. godinu. Rashodi i izdaci na gotovinskoj osnovi iznose 4.879.4 milijuna KM, što je 96% ukupno obračunatih rashoda i izdataka u tekućem razdoblju. U odnosu na razdoblje siječanj - prosinac prethodne godine, rashodi i izdaci su veći za 7%, odnosno za 334,9 milijuna KM.

Grafički prikaz ostvarenih rashoda i izdataka ostvarenih u 2022. godini u odnosu na Proračun Federacije BiH za 2022. godine te u odnosu na prethodnu godinu je prikazan u nastavku:

Grafikon 7: Ukupni rashodi i izdaci planirani Proračunom FBiH za 2022. i ostvareni u 2021. i 2022.godini

Izvršenje rashoda i izdataka po glavnim kategorijama je kako slijedi:

* tekući rashodi (plaće i naknade, doprinosi, materijalni izdaci, tekući transferi, izdaci za kamate) 4.200,2 milijuna KM
* ukupni kapitalni izdaci (izdaci za nabavu stalnih sredstava i kapitalni transferi) 151,3 milijuna KM
* izdaci za financijsku imovinu 18,5 milijuna KM
* izdaci za otplate dugova 730,5 milijuna KM.

U narednoj tablici dana je struktura ostvarenih rashoda i izdataka s indeksom ostvarenja istih u odnosu na prethodnu godinu, te realizacija u odnosu na Proračun Federacije BiH za 2022. godinu:

 **(u 000 KM )**

|  |  |  |  |  |  |
| --- | --- | --- | --- | --- | --- |
| **Naziv** | **Proračun FBiH za****2022.** | **Rashodi I – XII****2022.** | **Rashodi****I – XII****2021.** | **Index****3/2** | **Index 3/4** |
| **1** | **2** | **3** | **4** | **5** | **6** |
| **1. Tekući rashodi****(1.1+1.2+1.3+1.4+1.5)** | **4.287.135** | **4.200.153** | **3.903.403** | **98** | **108** |
| 1.1 Plaće i naknade troškova zaposlenih | 271.332 | 260.897 | 240.125 | 96 | 109 |
| 1.2 Doprinosi poslodavca i ostali doprinosi | 29.091 | 26.714 | 25.644 | 92 | 104 |
| 1.3 Izdaci za materijal, sitan inventar i usluge | 130.139 | 96.844 | 101.313 | 74 | 96 |
| 1.4 Tekući transferi i drugi tekući rashodi | 3.751.478 | 3.729.544 | 3.459.299 | 99 | 108 |
| 1.5 Izdaci za kamate i ostale naknade | 105.095 | 86.154 | 77.022 | 82 | 112 |
| **2. \*Tekuća pričuva Vlade** | **5.155** |  |  |  |  |
| **3. Kapitalni izdaci (3.1+3.2)** | **437.694** | **151.345** | **86.345** | **35** | **175** |
| 3.1. Nabava stalnih sredstava | 117.749 | 42.226 | 14.510 | 36 | 291 |
| 3.2.Kapitalni transferi | 319.945 | 109.119 | 71.835 | 34 | 152 |
| **4. Izdaci za financijsku imovinu (4.1+4.2)** | **18.500** | **18.500** | **17.964** | **100** | **103** |
| 4.1 Izdaci za kupovinu dionica i udio u zajedničkim ulaganjima | 0 | 0 | 464 | - | - |
| 4.2 Ostala domaća pozajmljivanja | 18.500 | 18.500 | 17.500 | 100 | 106 |
| **5. Otplate dugova (5.1+5.2+5.3 +5.4)** | **849.135** | **730.517** | **757.869** | **86** | **96** |
| 5.1 Vanjski dug | 475.268 | 464.177 | 458.039 | 98 | 101 |
| 5.2 Domaća pozajmljivanja | 320.000 | 220.000 | 250.000 | 69 | 88 |
| 5.3 Unutarnji dug | 52.367 | 46.340 | 49.830 | 88 | 93 |
| 5.4. Otplata dugova po izdanim garancijama | 1.500 |  |  |  |  |
| **UKUPNO ( 1+2+3+4+5)** | **5.597.619** | **5.100.515** | **4.765.581** | **91** | **107** |

Tablica 3: Struktura ukupnih rashoda i izdataka planiranih Proračunom FBiH za 2022. i ostvarenih u 2021. i 2022. godini.

Prema funkcionalnoj klasifikaciji, najveći iznos sredstava 3.189,9 milijuna KM utrošen je na socijalna davanja, nakon čega su opće javne usluge s izvršenjem od 1.327,9 milijuna KM.

U narednoj tablici dana je struktura udjela pojedinačnih rashoda po aktivnostima, odnosno po funkcionalnoj klasifikaciji, u odnosu na ukupne rashode Federacije Bosne i Hercegovine.

|  |  |  |  |
| --- | --- | --- | --- |
| **Funkcionalni****kod** | **Opis** | **Ostvarenje 2022. godine u (000) KM** | **% udjela** |
| 01 | Opće javne usluge  | 1.327.937 | 26,04 |
| 02 | Obrana  | 10.446 | 0,20 |
| 03 | Javni red i sigurnost | 136.711 | 2,68 |
| 04 | Ekonomski poslovi | 272.403 | 5,34 |
| 05 | Zaštita životne sredine | 7.814 | 0,15 |
| 06 | Stambeni i zajednički poslovi | 0 | 0,00 |
| 07 | Zdravstvo | 121.600 | 2,39 |
| 08 | Rekreacija, kultura i religija | 20.739 | 0,41 |
| 09 | Obrazovanje | 13.001 | 0,25 |
| 10 | Socijalna zaštita | 3.189.864 |  62,54 |
|  | **U K U P N O** | **5.100.515** | **100,00** |

Tablica 4: Struktura udjela pojedinačnih rashoda po funkcionalnoj klasifikaciji u odnosu na ukupne rashode Federacije BiH

Iz prikazane tablice uočljivo je da se prema funkcionalnoj klasifikaciji najveći udjel od 62,54% u ukupno realiziranim rashodima odnosi na izdvajanja po osnovi socijalne zaštite, nakon čega slijede opće javne usluge s udjelom od 26,04%.

Udjel ostvarenih rashoda i izdataka analitički po vrstama u ukupno ostvarenim rashodima i izdacima s grafičkim prikazom dan je u nastavku.

|  |  |  |  |
| --- | --- | --- | --- |
| **Red. broj** | **Opis** | **Ostvarenje 2022. godine u (000) KM** | **% udjela** |
| 1. | Plaće i naknade troškova zaposlenih | 260.897 | 5,12 |
| 2. | Doprinosi poslodavca i ostali doprinosi | 26.714 | 0,52 |
| 3. | Izdaci za materijal i usluge | 96.844 | 1,90 |
| 4. | Tekući transferi i drugi tekući rashodi | 3.729.544 | 73,12 |
| 5. | Izdaci za kamate i ostale naknade | 86.154 | 1,69 |
| 6. | Nabava stalnih sredstava | 42.226 | 0,83 |
| 7. | Kapitalni transferi | 109.119 | 2,14 |
| 8. | Izdaci za financijsku imovinu | 18.500 | 0,36 |
| 9. | Otplate dugova | 730.517 | 14,32 |
|   | **UKUPNO** | **5.100.515** | **100,00** |

Tablica 5: Udjel ostvarenih rashoda i izdataka analitički po vrstama u ukupno ostvarenim rashodima i izdacima 2022. godine

**Grafikon 8**: Udjel pojedinačnih rashoda i izdataka u ukupnim rashodima u 2022. godini

Na temelju prethodnog grafikona i tabele udjela pojedinačnih rashoda i izdataka u ukupnim rashodima u 2022. godini zaključujemo da se najveći udjel od 73% odnosi na tekuće transfere i druge tekuće rashode i 14% na otplate duga.

## Tekući rashodi

Tekući rashodi (plaće i naknade, doprinosi poslodavca, izdaci za materijal i usluge, tekući transferi i drugi tekući rashodi, izdaci za kamate) u izvještajnom razdoblju iznose 4.200,2 milijuna KM, što je 98% izvršenje u odnosu na iznos planiran Proračunom Federacije BiH za 2022. godinu, te 108% izvršenje u odnosu na isto razdoblje prethodne godine.

Udjel pojedinih stavki rashoda u ukupnim tekućim rashodima je tabelarno i grafički prikazano u nastavku.

|  |  |  |  |
| --- | --- | --- | --- |
| **Red. broj** | **Opis** | **Ostvarenje 2022. godine u (000) KM** | **% udjela** |
| 1. | Plaće i naknade troškova zaposlenih | 260.897 | 6,21 |
| 2. | Doprinosi poslodavca i ostali doprinosi | 26.714 | 0,63 |
| 3. | Izdaci za materijal, sitni inventar i usluge | 96.844 | 2,31 |
| 4. | Tekući transferi i drugi tekući rashodi | 3.729.544 |  88,80 |
| 5. | Izdaci za kamate i ostale naknade | 86.154 | 2.05 |
|   | **UKUPNO** | **4.200.153** | **100,00** |

Tablica 6: Struktura ukupnih tekućih rashoda

Grafikon 9: Struktura ukupnih tekućih rashoda

Na temelj prethodnog grafikona zaključujemo da najveći udjel u strukturi ukupnih tekućih rashoda imaju tekući transferi i drugi tekući rashodi s udjelom od 89% što je iznos od 3.729,5 milijuna KM.

### Plaće i naknade troškova zaposlenih

Plaće i naknade troškova zaposlenih iznose 260,9 milijuna KM, što je 96% planiranog prema Proračunu za 2022. godinu i za 5%, odnosno za 20,8 milijuna KM više u odnosu na izvršenje u prethodnoj godini.

Povećanje u odnosu na prethodnu godinu rezultat je povećanja boda za obračun plaće, zbog porasta indeksa potrošačkih cijena u Federaciji BiH, koji se u skladu s člankom 18. Zakona o izvršavanju Proračuna Federacije Bosne i Hercegovine za 2022. godinu („Službene novine FBiH“, broj: 25/22) utvrđuje u iznosu od 1,05 i primjenjuje se od 1. ožujka 2022., kao i financiranje isplate jednokratne novčane naknade u iznosu od 7,81 milijun KM u skladu s Uredbom Vlade Federacije BiH o pomoći stanovništvu uslijed rasta indeksa potrošačkih cijena, V. broj: 1505/2022 od 27. 10. 2022. („Službene novine FBiH“, broj: 86/22).

Analitika troškova po osnovi plaća i naknada troškova zaposlenih je kako slijedi:

* bruto plaće iznose 220,1 milijun KM, što je za 5%, odnosno 10,5 milijuna više u odnosu na prethodnu godinu i
* naknade troškova zaposlenih (troškovi prijevoza, toplog obroka, odvojenog života, regresa i sl.) iznose 40,8 milijuna KM, što je za 35%, odnosno 10,5 milijun KM više u odnosu na prethodnu godinu.

Na dan 31. prosinca 2022. u federalnim organima uprave je bilo zaposleno 7.715 državnih službenika, namještenika i drugih zaposlenika koji primaju plaću iz Proračuna Federacije BiH, što je u odnosu na 31. prosinac 2021. više za 83 zaposlenika.

### Doprinosi poslodavca i ostali doprinosi

Doprinosi poslodavca i ostali doprinosi iznose 26,7 milijuna KM, što je 92% planiranog prema Proračunu za 2022. godinu i za 4% odnosno 1,1 milijun KM više izvršenje u odnosu na u prethodnu godinu.

Doprinosi poslodavca se sastoje od sljedećih doprinosa:

* za mirovinsko i invalidsko osiguranje 13,3 milijuna KM
* za zdravstveno osiguranje 8,9 milijuna KM
* za zapošljavanje 1,1 milijun KM i
* za beneficirani radni staž 3,4 milijuna KM.

### Izdaci za materijal, sitni inventar i usluge

Izdaci za materijal, sitan inventar i usluge iznose 96,8 milijuna KM, što je 74% planiranog u Proračunu za 2022. godinu i za 4%, odnosno za 4,5 milijuna KM manje u odnosu na izvršenje u prethodnoj godini.

Izvršenje po glavnim kategorijama je kako slijedi:

* putni troškovi 2,0 milijuna KM
* izdaci za energiju 7,0 milijuna KM
* izdaci za komunalne usluge 13,5 milijuna KM
* nabava materijala i sitnog inventara 16,3 milijuna KM
* izdaci za usluge prijevoza i goriva 3,1 milijun KM
* unajmljivanje imovine, opreme i nematerijalne imovine 5,5 milijuna KM
* izdaci za tekuće održavanje 4,7 milijuna KM
* izdaci osiguranja, bankovnih usluga i usluga platnog prometa 2,2 milijuna KM
* ugovorene i druge posebne usluge 25,2 milijuna KM
* troškovi po osnovi sudskih tužbi, kamate plaćene na sudske presude, troškovi odvjetnika i sudske takse 17,3 milijuna KM.

### Tekući transferi i drugi tekući rashodi

Tekući transferi i drugi tekući rashodi, koji čine 73% ukupnog izvršenja Proračuna Federacije BiH za 2022. godinu, iznose 3.729,5 milijuna KM, što je 99% planiranog u Proračunu za 2022. godinu i za 8% odnosno za 270,2 milijuna KM više u odnosu na izvršenje u prethodnoj godini.

Najveća izdvajanja po osnovi tekućih transfera i drugih tekućih rashoda odnose se na redovne mjesečne transfere:

* isplata mirovina 2.521,7 milijuna KM
* doprinosi za zdravstveno osiguranje na teret mirovina 29,3 milijuna KM
* isplata naknada za fizičku onesposobljenost 2,1 milijun KM
* naknade za pogrebne troškove 6,0 milijuna KM
* civilne žrtve rata 24,3 milijuna KM
* vojne invalidnine 265,9 milijuna KM
* Transfer za implementaciju Zakona o pravima demobiliziranih branitelja – novčana egzistencijalna naknada 50,9 milijuna KM
* Transfer za implementaciju Zakona o posebnim pravima dobitnika ratnih odličja 16,4 milijuna KM
* civilne invalidnine 139,1 milijun KM.

Važno je napomenuti da su za Federalni zavod za zapošljavanje iz sredstava IBRD - projekt zapošljavanja izdvojena sredstva u iznosu od 3,52 milijuna KM i da je na ime transfera za raseljene i izbjegle osobe izdvojena sredstva u iznosu od 40,4 milijuna KM.

#### Transfer drugim razinama vlasti

Proračunom za 2022. godinu Federalnom ministarstvu rada i socijalne politike odobrena su sredstva na poziciji 614100 - Tekući transferi drugim razinama vlasti i fondovima – sredstva na ime verifikacije duga prema Federalnom zavodu PIO/MIO i isti je realiziran u okviru Jedinstvenog računa Riznice u iznosu od 27,32 milijuna KM.

Na temelju Odluke o raspodjeli sredstava utvrđenih Proračunom FBiH za 2022. godinu s ekonomskog koda „Tekući transferi drugim razinama vlasti i fondovima - kantoni", V. broj: 748/2022 od 26. svibnja 2022. („Službene novine Federacije BiH“, broj: 41/22) doznačena su sredstva kantonima u iznosu od 200 milijuna KM na ime financijske pomoći proračunima kantona za provođenje strukturnih reformi i financiranje/sufinanciranje infrastrukturnih projekata, koji su od značaja za Federaciju Bosne i Hercegovine u omjeru 50%:50%.

Odlukom o raspodjeli sredstava utvrđenih Proračunom FBiH za 2022. godinu s ekonomskog koda „Tekući transferi drugim razinama vlasti i fondovima – kantoni I općine", od 8. kolovoza 2022. („Službene novine Federacije BiH“, broj: 63/22) doznačena su sredstva općinama u iznosu od 10 milijuna KM za sanaciju posljedica nastalih uslijed proglašene pandemije COVID-19 i za financiranje/sufinanciranje projekata/zahtjeva/inicijativa koji će biti implementirani u jedinicama lokalne samouprave.

#### Transfer za zdravstvo

Što se tiče transfera za zdravstvo ukupno su izdvojena sredstva u iznosu od 107,9 milijuna KM, a najznačajniji su:

* transfer Zavodu zdravstvenog osiguranja i reosiguranja Federacije BiH u iznosu od 28,5 milijuna KM
* transfer za sanaciju zdravstvenih ustanova u Federaciji BiH (bolnice, domovi zdravlja, klinički centri...) 76,1 milijun KM
* ostali transferi za zdravstvo u iznosu od 3,3 milijuna KM.

#### Transfer neprofitnim organizacijama

Transfer neprofitnim organizacijama u izvještajnom razdoblju iznosio je 22,3 milijuna KM, što je 85% planiranog Proračunom Federacije BiH za 2022. godinu i za 35% ili 5,80 milijuna KM više u odnosu na izvršenje u prethodnoj godini. Kada su u pitanju transferi neprofitnim organizacijama ističemo neke od realiziranih transfera:

* transfer za financiranje političkih stranaka - 3,80 milijuna KM
* transfer financiran iz sredstava PTR - prikupljanje prihoda ostvarenih od prometa Lutrije BiH i naknada od priređivanja igara na sreću – 3,54 milijuna KM
* transfer Institutu za medicinsko vještačenje zdravstvenog stanja - 1,80 milijuna KM
* transfer za sufinanciranje rada ustanova socijalne zaštite za zbrinjavanje na razini Federacije BiH - 1,35 milijun KM
* Crveni krst/križ Federacije BiH - 0,46 milijuna KM
* podrška fondaciji za stambeno zbrinjavanje RVI i braniteljsku populaciju - 0,2 milijuna KM
* transfer za obilježavanje značajnih datuma – 0,2 milijuna KM
* pomoć umirovljenicima/penzionerima za liječenje preko udruga - 0,47 milijuna KM
* transfer udruženjima građana - 1,1 milijun KM
* transfer za oblast znanosti od značaja za Federaciju BiH – 2,4 milijuna KM
* transfer za kulturna društva - 1,05 milijuna KM („Preporod“ 0,5 milijuna KM, „Napredak“ 0,34 milijuna KM, „Prosvjeta“ 0,15 milijuna KM i „Benevolencija“ 0,06 milijuna KM)
* transfer za obnovu kulturnog i graditeljskog nasljeđa - 0,7 milijuna KM
* transfer vjerskim zajednicama za sufinanciranje izgradnje mezarja i grobalja - 1,9 milijuna KM.

#### Subvencije javnim poduzećima

Kad su u pitanju subvencije javnim poduzećima, od ukupno planiranih 54,7 milijuna KM u 2022. godini realizirana su proračunska sredstva u iznosu od 50,9 milijuna KM, što je 93% planiranih sredstava Proračunom FBiH za 2022. godinu i za 10% ili 4,7 milijuna KM više realiziranih sredstava u odnosu na 2022. godinu. Utrošena sredstva odnose se na:

* transfer JP Željeznice Federacije BiH – redovni transfer 24,5 milijuna KM
* transfer JP Željeznice Federacije BiH (izmirenje obveza) - 6,0 milijuna KM
* JP Elektrodistribucija BiH na temelju Odluke o izmjeni Odluke o provedbi mjera za smanjenje troškova električne energije kućanstvima i stimuliranju energetske učinkovitosti, V. broj: 1933/2021 od 30. prosinca 2021. („Službene novine Federacije BiH“, broj: 106/21) – 4,27 milijuna KM
* subvencija Terminalima Federacije BiH iz sredstava podračuna - 9,86 milijuna KM
* subvencije javnim poduzećima za uvezivanje radnog staža - 2,25 milijuna KM
* subvencija Energoinvestu za plaćanje pristojbe za plin iz sredstava podračuna - 1,7 milijuna KM
* subvencija JP Zračna luka Mostar - 1,0 milijun KM
* subvencija JP Međunarodni aerodrom Tuzla - 1,0 milijun KM
* subvencija JP aerodrom Bihać - 0,17 milijuna KM.

#### Subvencije privatnim poduzećima i poduzetnicima

Subvencije privatnim poduzećima i poduzetnicima u 2022. godini realizirane su u iznosu od 121,4 milijuna KM, što je 101% planiranih sredstava Proračunom Federacije BiH i za 34% ili 62,8 milijuna KM manje izvršenje u odnosu na isto razdoblje prethodne godine. Navedene subvencije se odnose na:

* subvencije za poljoprivredu – 105,6 milijuna KM
* subvencije privatnim poduzećima i poduzetnicima koje su realizirane preko Federalnog ministarstva razvoja, poduzetništva i obrta – 4,8 milijuna KM
* regresiranje kamata – 6,9 milijuna KM
* subvencije privatnim poduzećima za uvezivanje radnog staža – 1,5 milijuna KM
* subvencije za veterinarstvo – 2,5 milijuna KM.

#### Drugi tekući rashodi

Drugi tekući rashodi (povrat pogrešno ili više uplaćenih prihoda, rješenja o izvršenju) bilježe izvršenje od 20,5 milijuna KM, što je 60% od ukupno planiranih 33,8 milijuna KM za 2022. godinu i za 18% ili 4,5 milijuna KM manje izvršenje u odnosu na isto razdoblje 2021. godine. Izvršenje drugih tekućih rashoda po kategorijama je kako slijedi:

* 4,14 milijuna KM izvršenje sudskih presuda i rješenja o izvršenju po osnovi radnih odnosa, od čega se na redovne presude odnosi 2,92 milijuna KM, a na izvansudsku nagodbu 1,22 milijuna KM
* 2,98 milijuna KM povrat pogrešno ili više uplaćenih prihoda
* 12,0 milijuna KM izvršenje ostalih sudskih presuda i rješenja o izvršenju
* 0,88 milijuna KM izvršenje preuzetih obveza Federalnog ministarstva obrane i Vojske FBiH
* 0,20 milijuna KM izvršenje sudskih presuda po odlukama Ustavnog suda.

Detaljan pregled izvršenih transfera dan je u Obrascu 4.

### Izdaci za kamate i ostale naknade

Izdaci za kamate i ostale naknade iznose 86,2 milijuna KM što je 82% planiranih sredstava Proračunom FBiH za 2022. godinu i za 12% ili 9,1 milijun KM više u odnosu na prethodnu godinu. Strukturu izdataka za kamate i ostale naknade čine:

* kamate na pozajmice primljene kroz Državu iznose 74,83 milijuna KM i u odnosu na prethodnu godinu veće su za 15% ili 9,62 milijuna KM, a u odnosu na plan za 2022. godinu postotak izvršenja je 100%
* izdaci za inozemne kamate – direktne obveze Federacije BiH iznose 1,97 milijuna KM i su manje za 9% ili 0,19 milijuna KM u odnosu na prethodnu godinu, a u odnosu na plan za 2022. godinu postotak izvršenja je 95%
* kamate na domaće pozajmice – trezorski zapisi i obveznice iznose 9,36 milijuna KM i manje za 3% ili 0,29 milijuna KM u odnosu na prethodnu godinu, a u odnosu na plan za 2022. godinu postotak izvršenja je 58%.

Izdaci za kamate vezane za dug po izdanim garancijama su planirane u Proračunu Federacije BiH za 2022. godinu u iznosu od 12 milijuna KM, ali nije bilo ostvarenja ovih rashoda u 2022. godini.

## Kapitalni izdaci

Kapitalni izdaci realizirani su u iznosu od 151,3 milijuna KM što je 35% planiranih sredstava Proračunom Federacije BiH za 2022. godinu i za 75% odnosno za 65 milijuna KM više u odnosu na izvršenje u prethodnoj godini.

Grafikon 10: Struktura kapitalnih izdataka

Na temelju prethodnog grafikona uočavamo da se izdvajanja po osnovi kapitalnih izdataka odnose na kapitalne transfere u iznosu od 109,1 milijun KM, što čini 72 % ukupnih kapitalnih izdataka i 42,2 milijuna KM za nabavu stalnih sredstava, odnosno 28% ukupnih kapitalnih izdataka.

### Izdaci za nabavu stalnih sredstava

Za nabavu stalnih sredstava izdvojena su sredstva u ukupnom iznosu od 42,2 milijuna KM, što je 36% od planiranog za 2022. godinu i 191% odnosno 27,7 milijuna KM više izvršenje u odnosu na 2021. godinu. Navedeni utrošak odnosi se na:

* 6,6 milijuna KM za nabavu građevina
* 11,7 milijuna KM nabavu opreme,
* 19,5 milijuna KM nabava ostalih stalnih sredstava
* 3,6 milijuna KM nabavu stalnih sredstava u obliku prava te
* 0,8 milijuna KM odnosi na rekonstrukciju i investicijsko održavanje.

### Kapitalni transferi

Kapitalni transferi realizirani su u iznosu od 109,1 milijun KM, što je 34% od ukupno planiranih sredstava Proračunom Federacije BiH za 2022. godinu i za 52% ili 37,3 milijuna većim ostvarenjem u odnosu na 2021. godinu. Shodno navedenom iznos kapitalnih izdataka odnosi se na:

* kapitalni transfer drugim razinama vlasti u iznosu od 42,2 milijuna KM
* kapitalni transfer neprofitnim organizacijama u iznosu od 2,7 milijuna KM
* kapitalni transfer pojedincima (automobili za invalide) u iznosu od 1,5 milijuna KM
* kapitalni transfer javnim poduzećima u iznosu od 62,7 milijuna KM:
* transfer za izgradnju autocesta i brzih cesta iz sredstava podračuna „Upravljanje razvojnim sredstvima za implementaciju sredstava namijenjenih za financiranje kapitalnih infrastrukturnih projekata“ u iznosu od 44,7 milijuna KM;
* transfer za povećanje kapitala NTF d.o.o. Ploče u iznosu od 4,00 milijuna KM;
* transfer za sufinanciranje izgradnje željezničke infrastrukture u iznosu od 5,00 milijuna KM;
* transfer za pomoć aerodromima s Posebnog transakcijskog računa - razvoj i unapređenje zračnog prometa u iznosu od 6 milijuna KM;
* transfer za JP „Aerodrom Bihać“ u iznosu od 3 milijuna KM.

## Izdaci za financijsku imovinu

Izdaci za financijsku imovinu iznose 18,5 milijuna KM što je za 3% ili 0,54 milijuna KM veće ostvarenje u odnosu na prethodnu godinu. Postotak izvršenja u odnosu na Proračun Federacije BiH za 2022. godinu je 100%. Strukturu izdataka za kamate i ostale naknade čine:

* ostala domaća pozajmljivanja u skladu s Odlukom o odobravanju kredita Union banci d.d. Sarajevo po subordiniranim uvjetima V. broj: 714/2022 od 19. svibnja 2022. („Službene novine Federacije BiH“, broj: 39/22) u iznosu od 15,00 milijuna KM za plasiranje kreditne linije namijenjene mladima za rješavanje stambenog pitanja i 2,5 milijuna KM na temelju Aneksa 1. Ugovora o komisionim poslovima
* „Kreditni poticaj razvoja, poduzetništva i obrta“ u iznosu od 1,00 milijun KM koji će biti realiziran putem Razvojne banke Federacije BiH.

## Izdaci za otplate dugova

U 2022. godini izdvojena su sredstva u iznosu od 730,5 milijuna KM za otplatu duga, što je 86% planiranog za 2022. godinu. Izdaci za otplate duga su za 27,4 milijuna KM ili 4% manji u odnosu na prethodnu godinu. Strukturu otplate duga čini:

* otplata vanjskog duga 464,2 milijuna KM i to:
* otplate dugova primljenih kroz Državu 456 milijuna KM
* direktne obaveze Federacije-INO dug 8,2 milijuna KM
* otplate domaćeg pozajmljivanja 220,0 milijuna KM i to:
* otplata trezorskih zapisa 50,0 milijuna KM
* otplata dugoročnih obveznica 170,0 milijuna KM
* otplate unutarnjeg duga 46,3 milijuna KM i to:
* stara devizna štednja – 8,6 milijuna KM (glavnica 8,3 milijuna KM, kamata 0,1 milijun KM, gotovinska isplata 0,2 milijuna KM)
* ratna potraživanja 37,7 milijuna KM
* plaće i naknade Vojske FBiH 2,5 tisuća KM.

Vanjski dug Federacije BiH na dan 31. 12. 2022. iznosio je 5.410.490.261,30 KM što je više za 8,5 milijuna KM u odnosu na 2021. godinu kada je vanjski dug iznosio 5.402.005.565,09 KM. Odnos vanjskog duga prema BDP-u na dan 31. 12. 2022. iznosi 25,66%. Struktura vanjskog duga:

* 5.352.962.392,30 KM vanjski dug koji je ugovorila Bosna i Hercegovina i
* 57.527.869,00 KM vanjski dug (direktni) koji je ugovorila Federacija BiH.

Stanje unutarnjeg duga Federacije BiH na dan 31. 12. 2022. je 683.760.169KM

|  |  |
| --- | --- |
| Opis  | KM  |
| **Dug u vrijednosnim papirima, od čega:**  | **679.822.061** |
|  Trezorski zapisi  | 50.000.000 |
|  Trezorske obveznice  | 590.000.000 |
|  Obveznice ratnih potraživanja  | 38.691.968 |
|  Kamate na obveznice ratnih potraživanja | 1.130.093 |
|  Obveznice stare devizne štednje  | 0 |
|  Kamate na obveznice stare devizne štednje | 0 |
| **Verificirani/registrirani dug, od čega:** | **3.938.108** |
|  Obveze za staru deviznu štednju za verifikaciju u 2022. | 3.908.183 |
|  Obveze za ratna potraživanja po sudskim presudama  | 29.925 |
| **Ukupan unutarnji dug Vlade Federacije BiH**  | **683.760.169** |

**Tablica 7**: Stanje unutarnjeg duga Federacije BiH na dan 31. 12. 2022.

U narednoj tablici su prikazane izvršene emisije vrijednosnih papira u obliku tržišnih obveznica, trezorskih zapisa i obveznica stare devizne štednje u 2022. godini:

|  |  |  |  |  |  |  |
| --- | --- | --- | --- | --- | --- | --- |
| **Datum emisije** | **Vrsta VP** | **Oznaka** | **Iznos** | **Ročnost** | **Kam. stopa** | **Datum dospijeća** |
| 31. 3. 2022. | Obveznice dev. štednje | FBIHKZ1 | 8.297.732 | 6-mjeseci | 2,5% | 30. 9. 2022. |
| 14. 6. 2022. | Trezorski zapis | FBIHT75 | 50.000.000 | 9-mjeseci | 0,0% | 15. 3. 2023. |
| 21. 6. 2022 | Obveznice  | FBIHK39A | 30.000.000 | 10-godišnje | 1,55% | 22. 6. 2032. |
| 28. 6. 2022. | Obveznice  | FBIHK40A | 30.000.000 | 6-godišnje | 2,70% | 29. 6. 2028. |
| 5. 7. 2022. | Obveznice | FBIHK41A | 30.000.000 | 7-godišnje | 3,45% |  6. 7. 2029. |
| 12. 7. 2022. | Obveznice | FBIHK42A | 40.000.000 | 2-godišnje | 2,20% | 13. 7. 2024. |
|  | **UKUPNO:** |  | **188.297.732** |  |  |  |

Tablica 8: Emisije vrijednosnih papira u 2022. godini

Prethodno navedene emisije vrijednosnih papira u 2021. godini realizirane su na temelju sljedećih Odluka:

* Odluka o zaduženju Federacije Bosne i Hercegovine putem emisije obveznica Federacije Bosne i Hercegovine V. br. 686/22, 688/22, 689/22 i 690/22 („Službene novine Federacije BiH“, broj: 37/22)
* Odluka o četrnaestoj emisiji obveznica Federacije Bosne i Hercegovine po osnovi verificiranih računa stare devizne štednje V. broj: 461/2022 od 7. 4. 2022.

Prosječno vrijeme do dospijeća (ATM) vrijednosnih papira emitiranih u 2022. godini iznosi 3,9 godina, dok je prosječno vrijeme do refiksiranja (ATR) 3,9 godina (fiksna kamatna stopa za unutarnji dug).

Prosječno vrijeme do dospijeća (ATM) svih vrijednosnih papira emitiranih (unutarnji dug) iznosi 4,06855 godina, koliko iznosi i prosječno vrijeme do refiksiranja (ATR).

Ukupan broj ugovora o kreditima i grantovima za koje su ugovoreni instrumenti osiguranja plaćanja iznosi 287 ugovora sa 31. 12. 2022., na iznos zaduženja od 7.973.925.232,79 KM (po tečaju Centralne banke na dan 31. 12. 2022.). U odnosu na 31. 12. 2021. evidentirano je 9 ugovora više.

Popisom mjenica je utvrđeno da je u Federalnom ministarstvu financija do 31. 12. 2022. zaprimljeno 4.411 mjenica od krajnjih korisnika-glavnih dužnika i 424 mjenica garanata-sudužnika, što ukupno iznosi 4.835 mjenica u vrijednosti ugovora od 7.936.379.594,98 KM (po tečaju Centralne banke BiH broj: 259 na dan 31. 12. 2022.). U razdoblju od 1.1.2022. do 31.12.2022. zaprimljeno je 140 mjenica u vrijednosti od 847.773.447,07 KM po tečaju Centralne banke BiH na dan 31. 12. 2022.

Popisom je utvrđena ukupna vrijednost primljenih mjenica za osiguranje kredita, zajmova i grantova u iznosu od 7.936.379.594,98 po tečaju na dan 31. 12. 2022. Uvidom u evidenciju Glavne knjige riznice na dan 31. 12. 2022. na analitičkom kontu 911116 – Primljene mjenice za osiguranje kredita, zajmova i grantova, knjigovodstveno je evidentiran iznos od 7.903.844.692,01 KM. Razlika u iznosu od 32.534.902,97 KM nastala uslijed tečajnih razlika u odnosu na iskazano stvarno stanje po tečaju na dan 31. 12. 2022.

Popisom garancija utvrđen je iznos zaprimljenih garancija, kao instrumenata osiguranja u svrhu osiguranja naplate kredita od krajnjih korisnika i garanata na dan 31. 12. 2022., u ukupnoj vrijednosti od 95.874.964,97 KM.

Uvidom u evidenciju Glavne knjige riznice na dan 31. 12. 2022. na analitičkom kontu 911117 „Primljene garancije za osiguranje kredita, zajmova i grantova“ knjigovodstveno je evidentiran iznos od 94.157.593,86 KM. Stvarna vrijednost zaprimljenih garancija do 31. 12. 2022. iznosi 95.874.964,97 KM, te je po tečaju Centralne banke BiH na dan 31. 12. 2022. evidentirana negativna tečajna razlika u odnosu na ranije izvještajno razdoblje od 31. 12. 2021., koja iznosi 1.717.371,11 KM.

Popisom izdanih garancija utvrđen je iznos izdanih garancija, kao instrumenta osiguranja u svrhu osiguranja naplate za korisnika garancije, u ukupnom iznosu od 1.200.860.061,68 KM. Navedeni iznos se odnosi na izdanu garanciju u korist korisnika China export-import bank Peking CEXIM za tražitelja garancije JP „Elektroprivreda BiH“ d.d. Sarajevo, radi osiguranja kreditnog zaduženja JP „Elektroprivreda BiH“ d.d. Sarajevo kod China export-import bank Peking CEXIM za financiranje projekta izgradnje termo bloka 7-450 MW u Termo elektrani Tuzla u iznosu od 613.990.000,00 EUR ili 1.200.860.061,68 KM, koja je evidentirana u 2019. godini, sukladno procedurama knjigovodstvenog evidentiranja izdanih garancija.

## Tekuća pričuva

U 2022. godini iz tekuće pričuve Proračuna Federacije BiH odobrena su sredstva u iznosu od 23,03 milijuna KM od ukupno planiranih 5,15 milijuna KM, od čega:

* po odlukama Vlade FBiH 22,87 milijuna KM
* po rješenjima premijera FBiH 75 tisuća KM
* po rješenjima zamjenice premijera – ministrice financija 40 tisuća KM
* po rješenjima zamjenika premijera – ministra rada i socijalne politike 39 tisuća KM.

Na temelju odluke Vlade FBiH V. broj: 1750/2022 od 9. 12. 2022. odobrena su sredstva iz tekuće pričuve za pomoć stanovništvu uslijed rasta indeksa potrošačkih cijena u iznosu od 18,7 milijuna KM.

Detaljno izvješće o realizaciji tekuće pričuve prikazano je u obrascu 6.

## Odstupanja između rashoda i izdataka odobrenih Proračunom Federacije BiH za 2022. godinu i ostvarenih u 2022. godini

|  |  |  |  |  |  |
| --- | --- | --- | --- | --- | --- |
| **Glava** | **Ekon. kod** | **Opis ekonomskog koda** | **Proračun 2022.** | **Izvršenje proračuna za 2022.** | **Obrazloženje** |
| 1801 | 615 | Kapitalni transferi  | 260.000.000,00 | 60.019.721,00 | Prema Zakonu o cestama u Federaciji BiH („Službene novine Federacije BiH“, br. 12/10,16/10 i 66/13), upravljanje autocesta i brzih cesta je u nadležnosti JP Autoceste FBiH, a magistralnim cestama upravljaju JP Ceste Federacije BiH d.o.o. Sarajevo. Sve poslove upravljanja, građenja, rekonstrukcije, održavanja i zaštite autocesta i magistralnih cesta obavljaju upravitelji JP Autoceste FBiH i JP Ceste FBiH. Na temelju navedene zakonske obveze prilikom planiranja Kapitalnog transfera za izgradnju autocesta i brzih cesta projekti su se morali planirati u skladu s pisanim planovima i zahtjevima upravitelja cesta za 2022. Prijedlog Kapitalnih transfera za izgradnju autocesta i brzih cesta je sačinjen na temelju zahtjeva i planova zakonskih upravitelja cesta, usvojenog proračuna za 2022., kao i izvršenih konzultacija i uputa iz Ureda premijera Vlade FBiH. Kada je u pitanju dinamika utroška sredstava to zavisi od faze implementacije po projektima. Naime, neki projekti su u fazi izrade projektne dokumentacije ili eksproprijacije nekretnina i zbog toga je kod njih manja realizacija sredstava, dok su neki projekti u fazi izvođenja radova na terenu i kod njih je značajno veća realizacija. Radi se o velikim infrastrukturnim projektima čija realizacija zahtijeva opsežnu pripremu u pogledu izrade projektne dokumentacije od strane projektanata, eksproprijacije nekretnina od strane općina, pribavljanja dozvola i suglasnosti od različitih institucija, provođenja tendera za radove i nadzor od strane upravitelja cesta, a tek onda izvođenje radova na terenu. Sve navedene postupke potrebno je provesti sukladno zakonskim procedurama i zato često navedene pripremne aktivnosti traju duže od samog izvođenja radova. Zbog toga je realizacija sredstava manja od odobrenog iznosa sredstava. |
| 3201 | 6142 | Tekući transferi pojedincima – za invalidnine | 271.685.000,00 | 265.860.732,00 | Korisnici navedenog transfera su osobe s invaliditetom iz domovinskog rata, a uzimajući u obzir starosnu dob korisnika i izraženo povećanje smrtnih slučajeva. Shodno navedenom, sredstva su utrošena u manjem iznosu od planiranog. |
| 5101 | 6141 | Tekući transferi drugim razinama vlasti i fondovima-Projekat zapošljavanja | 9.779.150,00 | 0 | Sredstava nisu utrošena iz razloga što Sporazum o zajmu između države Bosne i Hercegovine i Svjetske banke nije prošao verifikaciju, odnosno propisane procedure predviđene za međunarodne ugovore na državnoj razini, a zbog neuspostavljanja Vijeća ministara u 2022. godini. |
| 5101 | 6141 | Tekući transferi drugim razinama vlasti i fondovima- Provedba zakona o roditeljima njegovateljima u Federaciji BiH | 17.541.857,00 | 0 | S obzirom da se radi o novom Zakonu, te da roditelj njegovatelj ima status osiguranog zaposlenika u obveznom osiguranju u skladu s propisima o obveznom osiguranju i druge nadležne institucije morale su pristupiti izmjeni svoje legislative kako bi se mogle implementirati odredbe Zakona o roditeljima njegovateljima u Federaciji BiH. S tim u vezi došlo je do kašnjenja implementacije Zakona. Bitno je napomenuti da se sredstvima planiranim za ovu godinu isplaćuju i naknade iz 2022. godine. |
| 5101 | 6142 | Tekući transferi pojedincima- Zakon o potpori obitelji s djecom u Federaciji BiH | 50.000.000,00 | 0 | Razlog zbog kojeg sredstva nisu utrošena je kašnjenje u rješavanju zaprimljenih zahtjeva od strane nadležnih centara za socijalnu skrb. Zakon je počeo s primjenom 9. 10. 2022. i nadležni centri za socijalnu skrb/službe socijalne zaštite koji su prvostepeni organi su se suočili s ogromnim problemima, počevši prvenstveno od nedovoljnih kapaciteta u pogledu ljudskih i materijalnih resursa. Iz navedenog je proizašlo kašnjenje u obradi svih zahtjeva odnosno kašnjenje u donošenju rješenja o priznavanju prava na dječji dodatak prema federalnom zakonu. Shodno navedenom, većina podnesenih zahtjeva za dječji dodatak po federalnom zakonu u 2022. godini koji su pozitivno riješeni će teretiti proračun Federacije za 2023. godinu. |
| 5201 | 6151 | Kapitalni transferi drugim razinama vlasti i fondovima – za izgradnju Hrvatskog narodnog kazališta Mostar  | 2.000.000,00 | 400.000,00 | Sukladno članku 33. stavak (4) Zakona o izvršavanju proračuna Federacije Bosne i Hercegovine za 2022. godinu („Službene novine Federacije BiH“ broj: 25/22) utvrđeno je da će se sredstva koja su određena u stavku (3) navedenog Zakona doznačavati sukcesivno na temelju programa utroška sredstava donesenih od strane Vlade. Utvrđeno je da se sredstva dodjeljuju sukcesivno što je i ugovoreno i u skladu s tim se isplatila I. tranša za navedeni kapitalni transfer.  |
| 5201 | 6151 | Kapitalni transferi drugim razinama vlasti i fondovima – Izgradnja sportske dvorane Mostar i drugih sportskih objekata u Gradu Mostaru | 3.500.000,00 | 0 | Sukladno članku 33. stavak (4) Zakona o izvršavanju proračuna Federacije Bosne i Hercegovine za 2022. godinu („Službene novine Federacije BiH“ broj: 25/22) utvrđeno je da će se sredstva koja su određena u stavku (3) navedenog Zakona doznačavati sukcesivno na temelju programa utroška sredstava donesenih od strane Vlade. Međutim, ministarstvo nije zaprimilo zahtjev za uplatu sredstava rezerviranih za ovaj transfer. |
| 5201 | 6151 | Kapitalni transferi drugim razinama vlasti i fondovima – Izgradnja bazena Mostar | 8.000.000,00 | 1.000.000,00 | Sukladno članku 33. stavak (4) Zakona o izvršavanju proračuna Federacije Bosne i Hercegovine za 2022. godinu („Službene novine Federacije BiH“ broj: 25/22) utvrđeno je da će se sredstva koja su određena u stavku (3) navedenog Zakona doznačavati sukcesivno na temelju programa utroška sredstava donesenih od strane Vlade. Utvrđeno je da se sredstva dodjeljuju sukcesivno što je i ugovoreno i u skladu s tim se isplatila I. tranša za navedeni kapitalni transfer. |

**Tablica 9**: Objašnjenja vezana za veća odstupanja između rashoda i izdataka odobrenih Proračunom Federacije BiH za 2022. godinu i ostvarenih u 2022. godini

## Neizmirene obveze na dan 31. 12. 2022.

Sukladno odredbama Zakona o Riznici („Službene novine Federacije BiH“, br. 26/16 i 3/20) priznavanje prihoda i primitaka, rashoda i izdataka, sadržanih u Glavnoj knjizi Riznice provodi se prema računovodstvenim načelima modificiranog nastanka događaja, po kojem se prihodi priznaju kada su mjerljivi i raspoloživi, a rashodi se knjiže u razdoblju na koji se odnose.

Shodno navedenom na dan 31. 12. 2022. u Glavnoj knjizi Riznice evidentirane su neizmirene obveze u ukupnom iznosu od 218,5 milijuna KM, koje se odnose na sljedeće:

* obveze za plaće, doprinose iz plaća i ostale obveze po osnovi rada – 24,1 milijun KM
* obveze za robu i usluge – 15,6 milijuna KM
* obveze za nefinancijska sredstva – 3,9 milijuna KM
* PIO/MIO -15,1 milijun KM
* obveze za transfere pojedincima – 58,9 milijuna KM
* obveze za subvencije – 63,4 milijuna KM
* obveze za ostale transfere – 25,6 milijuna KM
* obveze po sudskim presudama i rješenjima o izvršenju – 0,5 milijuna KM
* ostale tekuće obveze – 2,45 milijuna KM
* obveze po unutarnjem dugu – 0,9 milijuna KM.

Sukladno Zakonu o proračunima u Federaciji BiH („Službene novine Federacije BiH“, br. 102/13, 9/14, 13/14, 8/15, 91/15, 102/15, 104/16, 5/18, 11/19, 99/19 i 25/22) financijske obveze nastale do 31. prosinca 2022. mogu se unositi u sustav u Modulu AP (obveze prema dobavljačima) do 31. siječnja 2023. za razdoblje prosinac 2022. godine (DEC-22), a do visine odobrenih sredstava u proračunu te je tijekom siječnja u trezorsku aplikaciju unesen značajan iznos neizmirenih obveza.

Imajući u vidu da se navedene neizmirene obveze odnose uglavnom na tekuće mjesečne rashode i subvencije za koje su već pribavljena sredstva, a uzimajući u obzir likvidnost i stabilnost Proračuna Federacije BiH i činjenicu da se redovno izmiruju sve obveze iz federalnog proračuna, tako su i ove obveze izmirene u prvom kvartalu 2023. godine.

# NOVČANA SREDSTVA

Na dan 31. prosinca 2022., na Jedinstvenom računu Riznice (JRR) saldo novčanih sredstava iznosi 680.653.939,02 KM, od čega stanje novčanih sredstava na transakcijskim računima otvorenih kod poslovnih banaka (Union banka d.d. Sarajevo, ASA banka d.d. Sarajevo, Privredna banka Sarajevo d.d. Sarajevo, Intesa Sanpaolo Banka d.d. BiH) iznosi 524.953.483,34 KM, dok na posebnim namjenskim i donatorskim transakcijskim računima otvorenim kod Depozitne banke - Union banke d.d. Sarajevo iznosi 155.700.455,68 KM.

Početno stanje novčanih sredstava na dan 1. 1. 2022. iznosilo je 559.483.887,34 KM.

|  |  |  |
| --- | --- | --- |
| **Redni****broj** | **Banka** | **Saldo** |
| 1. | Union banka d.d. Sarajevo | 121.704.119,17 |
| 2. | ASA banka d.d. Sarajevo | 156.961.886,45 |
| 3. | Privredna banka Sarajevo d.d. Sarajevo | 137.038.253,42 |
| 4. | Intesa Sanpaolo Banka d.d. BiH | 109.249.224,30 |
|  | **UKUPNO** | **524.953.483,34** |

**Tablica 10:** Stanje novčanih sredstava na dan 31. 12. 2022. na transakcijskim računima

|  |  |  |
| --- | --- | --- |
| **Redni broj** | **Naziv računa** | **Iznos preknjiženih sredstava** |
| 1. | Razvoj i unapređenje zračnog prometa u FBiH | 3.432.543,36 |
| 2. | Prihodi od GSM licencije | 351,63 |
| 3. | Uplata naknada i prihoda za korištenje šuma | 2.781.336,08 |
| 4. | Naknade iz osiguranja od požara | 628.742,52 |
| 5. | Prikupljanje prihoda ostvarenih od naknada za tehničke preglede, polaganja stručnih ispita, izdavanja licencija, uvjerenja, certifikata i ostalo | 626.611,56 |
| 6. | Prikupljanje prihoda ostvarenih od prometa Lutrije BiH i naknada od priređivanja igara na sreću | 3.642.294,10 |
| 7. | Prihodi od pružanja ugostiteljskih usluga | 699.147,09 |
| 8. | Energoinvest d.d. Sarajevo za plaćanje pristojbe Gasprom Export u Moskvi | 264.176,08 |
| 9. | Polaganja stručnog i za registraciju i obnovu registracije lijekova koji se upotrebljavaju u veterinarstvu | 54.373,08 |
| 10. | Uplata pristojbi za uspostavu rezervi za naftne derivate | 983.199,42 |
| 11. | Polaganje specijalističkih i stručnih ispita zdravstvenih djelatnika | 1.617.895,38 |
| 12. | Garancijski fond | 47.728.719,02 |
| 13. | Sredstva za zaštitu i spašavanje | 15.880.610,00 |
| 14. | Prikupljanje prihoda ostvarenih od naknada za polaganje ispita za rukovoditelja akcije gašenja požara | 4.129,06 |
| 15. | Uplata sredstava po osnovi naknade za korištenje službenih stanova za privremeni smještaj | 258.316,52 |
| 16. | Izdavanje okolišnih dozvola i kategorizaciju ugostiteljskih objekata | 17.463,40 |
| 17. | Fed. Ministarstvo pravde – polaganje stručnih ispita | 75.180,94 |
| 18. | ZZJZ FBiH – Stručna edukacija | 115.277,08 |
| 19. | Polaganje stručnog arhivističkog ispita | 3.733,20 |
| 20. | Upravljanje razvojnim sredstvima za implementaciju sredstava namijenjenih za financiranje kapitalnih infrastrukturnih projekata | 51.979.163,08 |
| 21. | Upravljanje razvojnim sredstvima u okviru JRR za implementaciju sredstava namijenjenih za potrebe izgradnje aerodroma u Federaciji BiH | 22.608.748,79 |
|  | **UKUPNO** | **153.402.011,39** |

**Tablica 11:** Stanje novčanih sredstava na dan 31. 12. 2022. na posebnim namjenskim transakcijskim računima otvorenim u okviru JRR-a

Stanje novčanih sredstava na dan 31. 12. 2022. na donatorskim transakcijskim računima otvorenim u okviru JRR-a iznosilo je 2.298.444,29 KM.

|  |  |  |
| --- | --- | --- |
| **Redni broj** | **Naziv računa** | **Saldo** |
| 1. | FMF-CZ Cards 2001 | **154.581,21** |
| 2. | Obilježavanje europskog tjedna imunizacije | **13.866,28** |
| 3. | EVROPREVOB „Socio-ekonomske determinante ishrane i fizičke aktivnosti za prevencije gojaznosti u Europi“ | **3,90** |
| 4. | Potpora akciji zemlje CBD program rada | **15.044,72** |
| 5. | Implementacija Gender akcijskog plana BiH | **169.056,02** |
| 6. | Smanjenje prostora za korupciju kroz jačanje ljudskih kapaciteta u javnom sektoru u FBiH | **0,21** |
| 7. | Istraživanje višestrukih pokazatelja 4 (MICSU) BiH 2011 za uk. stan | **136.228,25** |
| 8. | Istraživanje zdravstvenog stanja stanovništva u Federaciji BiH“ | **57.069,26** |
| 9. | Prognozno-izvještajni sustav u poljoprivredi prekogranične regije | **23.081,82** |
| 10. | Zdravstvo, rani dječji rast i razvoj i ishrana | **14,83** |
| 11. | Jačanje principa tretmana osoba lišenih slobode zasnovanog na ljudskim pravima, europskim standardima i najboljoj praksi u Bosni i Hercegovini | **1.402,33** |
| 12. | Jadranski model održive mobilnosti u oblasti zdravstvene zaštite | **4.017,59** |
| 13. | Zavod za javno zdravstvo Federacije BiH – „Projekt- CDC Kina“  | **155.734,34** |
| 14. | Agencija za državnu službu FBiH - "Podrška FUZIP u izgradnji kapaciteta i poboljšanju koordinacije" | **28.670,86** |
| 15. | Pilot projekata agromonetarnih statistika | **9.988,28** |
| 16. | Mreža volontera civilne zaštite | **234,56** |
| 17. | Razvoj i unapređenje sustava upravljanja kvalitetom u statističkim institucijama u BiH | **6.919,86** |
| 18. | Mreža za zbrinjavanje bolesnika s farmakorezistentnom epilepsijom i bolesnika s uznapredovalom fazom Parkinsonove bolesti“ | **11.074,35** |
| 19. | DARLINGe | **4.808,37** |
| 20. | Prikupljanje, analiza i obrada podataka o mineralnim sirovinama u Federaciji BiH (EIT/RAW MATERIALS)“ | **92.271,38** |
| 21. | Izvođenje preventivnih arheoloških istraživanja i zaštita arheoloških lokaliteta i spomenika kulture na trasi autoputa Koridor Vc | **153.679,82** |
| 22. | FENA BIZ SERVIS | **103.439,22** |
| 23. | PROJEKT 731166 GeoEra., oblast geoenergije podzemnih voda i mineralnih sirovina | **43.079,55** |
| 24. | Jačanje principa tretmana osoba lišenih slobode zasnovanog na ljudskim pravima, europskim standardima i najboljoj praksi u Bosni i Hercegovini | **2.104,47** |
| 25. | SIMONA | **64.046,66** |
| 26. | Razvoj financijske statistike obrazovanja u BiH | **6,82** |
| 27. | Jačanje institucionalnih mehanizama za prevenciju, postupanje i zaštitu u slučajevima nasilja u obitelji | **22.332,89** |
| 28. | Jačanje kapaciteta institucija za rješavanje rodno zasnovanog nasilja u BiH | **8,00** |
| 29. | Sloboda izražavanja i sloboda medija u BiH - JUFREX 2 | **1.488,73** |
| 30. | Jačanje kapaciteta pravosuđa za borbu protiv organiziranog kriminala i nekažnjivosti u Bosni i Hercegovini | **8.899,03** |
| 31. | Implementacija tekućeg transfera za informiranje | **44.913,97** |
| 32. | Povećanje ulaganja u javne objekte s niskom emisijom ugljika u BiH 2018-2026 | **353.988,59** |
| 33. | Procjena jalovišta crvenog mulja u regiji Istočne i Jugoistočne Europe | **43.163,31** |
| 34. | Unaprjeđenje glavnog sustava i modula integrirane statistike socijalne zaštite (ESSPROS) u BiH | **3.471,18** |
| 35. | Izgradnja, nabava i opremanje trening centra za policijske službenike i polaznike Policijske akademije | **31.004,67** |
| 36. | Jačanje BiH sudskih kapaciteta i harmonizacija domaćih zakona i pravnih normi i usklađivanja s Europskim standardima | **11,48** |
| 37. | KPZ Zenica-Jačanje principa tretmana osoba lišenih slobode zasnovanog na ljudskim pravima, europskim standardima i najboljoj praksi u Bosni i Hercegovini | **1.402,33** |
| 38. | Nastavak provedbe pravne stečevine EU u području strukturne poslovne statistike | **3.260,96** |
| 39. | Anketa o rodno zasnovanom nasilju u Bosni i Hercegovini | **75,98** |
| 40. | Razvoj i unapređenje sustava metapodataka u BiH | **0,66** |
| 41. | Reguliranje međusobnih prava i obveza u vezi s implementacijom projekta pomoći Bosni i Hercegovini u poboljšanju kvalitete zraka | **19,37** |
| 42. | EU4Youth – Europski tjedan sporta izvan granica za zemlje Zapadnog Balkana | **43.110,03** |
| 43. | Razmjene stručnosti i iskustava o pravosudnoj etici i integritetu i učinkovitosti među pravosuđima Republike Srbije, Crne Gore i Bosne i Hercegovine | **51.314,01** |
| 44. | Dodatna radna snaga u FBiH radi jačanja nadzora nad COVID-19 | **209.563,33** |
| 45. | Edukacija za zdravstvene radnike u Federaciji Bosne i Hercegovine i Kampanja komunikacije i promocije cijepljenja protiv COVID-19 | **223.471,36** |
| 46. | Unaprjeđenje statistike kriminaliteta i kaznenog pravosuđa u Bosni i Hercegovini | **6.519,45** |
|  | **UKUPNO** | **2.298.444,29** |

Tablica 12: Stanje novčanih sredstava na dan 31. 12. 2022. na donatorskim transakcijskim računima otvorenim u okviru JRR-a

Na računu za gotovinu, koji je također otvoren u okviru JRR-a, stanje novčanih sredstava na dan 31. prosinca 2022. iznosilo je 151.948,76 KM.

Pored naprijed raspoloživih novčanih sredstava, Federalno ministarstvo financija/finansija je na temelju ugovora s poslovnim banaka (Union banka d.d. Sarajevo, ASA banka d.d. Sarajevo, Privredna banka Sarajevo d.d. Sarajevo i Intesa Sanpaolo Banka d.d. BiH) oročilo sredstva u iznosu od 286,1 milijun KM.

Na analitičkom kontu 022111 - „Dugoročni depoziti“, na dan 31. 12. 2022. iskazan je saldo u iznosu od 250.000.000,00 KM. Početno stanje iz prošle godine je bilo 150.000.000,00 KM. Iskazani saldo odnosi se na oročena sredstva Federacije BiH kod poslovnih banaka, kako slijedi:

* 15.000.000,00 KM kod Union banke d.d. Sarajevo na temelju Ugovora i aneksa Ugovora broj 05/20–KM-OD
* 15.000.000,00 KM kod Union banke d.d. Sarajevo na temelju Ugovora i aneksa Ugovora broj 06/20–KM-OD
* 10.000.000,00 KM kod Union banke d.d. Sarajevo na temelju Ugovora o depozitu broj: 04/21-KM-DO
* 20.000.000,00 KM kod Union banke d.d. Sarajevo na temelju Ugovora o depozitu broj: 16/22-KM-DO
* 10.000.000,00 KM kod Sberbank BH d.d. Sarajevo na temelju Ugovora o depozitu broj: 1401015570166833
* 15.000.000,00 KM kod Sberbank BH d.d. Sarajevo na temelju Ugovora i aneksa Ugovora broj: 1400925570151463
* 15.000.000,00 KM kod Sberbank BH d.d. Sarajevo na temelju Ugovora i aneksa Ugovora broj: 1400925570151851
* 20.000.000,00 KM kod ASA banke d.d. Sarajevo na temelju Ugovora broj: 1401025570195787
* 10.000.000,00 KM kod Privredne banke d.d. Sarajevo na temelju Ugovora o depozitu broj: 28931.
* 15.000.000,00 KM kod Privredne banke d.d. Sarajevo na temelju Ugovora i aneksa Ugovora broj: 28350
* 15.000.000,00 KM kod Privredne banke d.d. Sarajevo na temelju Ugovora i aneksa Ugovora broj: 28351
* 20.000.000,00 KM kod Privredne banke d.d. Sarajevo na temelju Ugovora broj: 30541
* 10.000.000,00 KM kod Intesa Sanpaolo banke d.d. Bosna i Hercegovina na temelju Ugovora broj: 60556
* 20.000.000,00 KM kod Intesa Sanpaolo banke d.d. Bosna i Hercegovina na temelju Ugovora broj: 60634
* 20.000.000,00 KM kod Intesa Sanpaolo banke d.d. Bosna i Hercegovina na temelju Ugovora broj: 60676
* 20.000.000,00 KM kod Intesa Sanpaolo banke d.d. Bosna i Hercegovina na temelju Ugovora broj: 60681.

Na analitičkom kontu 141211 – „Depoziti kod banaka”, iskazan je saldo u iznosu od 36.100.000,00 KM. Početno stanje iz prošle godine je bilo 36.100.000,00 KM. Iskazani saldo odnosi se na oročena sredstva Federacije BiH kod poslovnih banaka, kako slijedi:

* 6.000.000,00 KM kod Union banke d.d. Sarajevo na temelju Ugovora i aneksa Ugovora o depozitu broj: 10/19-KM-OD
* 7.000.000,00 KM kod Sberbank BH d.d. Sarajevo na temelju Ugovora i aneksa Ugovora broj: 1401015570134532
* 10.000.000,00 KM kod Sberbank BH d.d. Sarajevo na temelju Ugovora i aneksa Ugovora broj: 1400925570152045
* 6.000.000,00 KM kod Privredne banke d.d. Sarajevo na temelju Ugovora i aneksa Ugovora broj: 27877
* 1.100.000,00 KM kod Intesa Sanpaolo banke d.d. Bosna i Hercegovina na temelju Ugovora broj: 60561.
* 2.000.000,00 KM kod Intesa Sanpaolo banke d.d. Bosna i Hercegovina na temelju Ugovora broj: 60635.
* 2.000.000,00 KM kod Intesa Sanpaolo banke d.d. Bosna i Hercegovina na temelju Ugovora broj: 60677.
* 2.000.000,00 KM kod Intesa Sanpaolo banke d.d. Bosna i Hercegovina na temelju Ugovora broj: 60682.

Pored navedenog, stanje podračuna za servisiranje vanjskog duga otvorenih kod Centralne banke BiH, na dan 31. 12. 2022. iznosilo je 6.878.255,20 KM, dok je stanje istog na dan 31. 12. 2021. iznosilo 157.924.760,49 KM.

# STALNA SREDSTVA

Prema konsolidiranoj bruto bilanci, stanje stalnih sredstava na dan 31. 12. 2022. iznosilo je 420.688.710,61 KM, od čega je:

* na sintetičkom kontu 0111 - Zemljište, šume i višegodišnji zasadi 18.872.259,50 KM. Promatrano po proračunskim organizacijama najveći udjel odnosi se na: Federalni zavod za poljoprivredu Sarajevo 6,2 milijuna KM, Vladu Federacije BiH 4,7 milijuna KM, Službu za zajedničke poslove organa i tijela Federacije BiH 2,7 milijuna KM i Federalni agromediteranski zavod Mostar u iznosu od 2,0 milijuna KM.
* na sintetičkom kontu 0112 - Građevine 294.018.401,84 KM. Promatrano po proračunskim organizacijama najveći udjel odnosi se na: Federalni zavod za mirovinsko i invalidsko osiguranje 75,8 milijuna KM, Vladu Federacije BiH 66,8 milijuna KM, Službu za zajedničke poslove organa i tijela Federacije BiH 34,9 milijuna KM, Kazneno - popravni zavod zatvorenog tipa Zenica 15,6 milijuna KM, Kazneno - popravni zavod Orašje 8,7 milijuna KM, Federalno ministarstvo financija 8,4 milijuna KM, Kazneno - popravni zavod poluotvorenog tipa Tuzla 8,1 milijun KM, Poreznu upravu 6,9 milijuna KM, Federalno ministarstvo prometa i komunikacija 6,7 milijuna KM, Federalno ministarstvo unutarnjih poslova 6,7 milijuna KM i Federalni agromediteranski zavod Mostar u iznosu od 5,7 milijuna KM.
* na sintetičkom kontu 0113 - Oprema 264.797.800,20 KM. Promatrano po proračunskim organizacijama najveći udjel odnosi se na: Federalno ministarstvo prometa i komunikacija 50,2 milijuna KM, Federalnu upravu policije 30 milijuna KM, Federalnu upravu za civilnu zaštitu 29,1 milijuna KM, Federalno ministarstvo financija 24,2 milijuna KM, Federalni zavod za mirovinsko i invalidsko osiguranje 22,7 milijuna KM, Poreznu upravu 14,0 milijuna KM.
* na sintetičkom kontu 0114 - Ostala stalna sredstva 45.282.171,27 KM. Promatrano po proračunskim organizacijama najveći udjel odnosi se na: Federalnu direkciju za robne rezerve 45,1 milijuna KM.
* na sintetičkom kontu 0115 - Stalna sredstva u obliku prava 54.432.095,27 KM. Promatrano po proračunskim organizacijama najveći udjel odnosi se na: Federalnu upravu za geodetske i imovinsko pravne poslove 13,1 milijun KM, Poreznu upravu 8,3 milijuna KM, Federalno ministarstvo prostornog uređenja 5,3 milijuna KM, Federalno ministarstvo okoliša i turizma 3,5 milijuna KM, Federalno ministarstvo financija 3,1 milijun KM i Službu za zajedničke poslove organa i tijela Federacije BiH u iznosu od 3 milijuna KM.
* na sintetičkom kontu 0116 - Sredstva u pripremi 35.238.217,44 KM. Ako promatramo pojedinačno po proračunskim organizacijama važno je napomenuti da se na Kazneno - popravni zavod poluotvorenog tipa Mostar odnosi 8,9 milijuna KM, Službu za zajedničke poslove organa i tijela Federacije BiH 6,7 milijuna KM, Kazneno - popravni zavod poluotvorenog tipa Sarajevo 3,1 milijun KM, Federalno ministarstvo prostornog uređenja 2,5 milijuna KM.
* na sintetičkom kontu 0117 - Sredstva izvan upotrebe 7.438.748,95 KM. Promatrano po proračunskim organizacijama najveći udjel odnosi se na: Federalno ministarstvo prometa i komunikacija 4,4 milijuna KM, Poreznu upravu 1 milijun KM, Federalno ministarstvo razvoja, poduzetništva i obrta 0,4 milijuna KM.
* na sintetičkom kontu 0119 - Ispravak vrijednosti stalnih sredstava 299.390.983,86 KM.

Početno stanje stalnih sredstava iskazano u konsolidiranoj bruto bilanci za sve proračunske korisnike iznosilo je 422.146.438,40 KM.

# FINANCIJSKI REZULTAT

Detaljnije pozicije financijskog rezultata prikazane su u narednoj tablici:

(u 000 KM)

|  |  |  |  |
| --- | --- | --- | --- |
| **Opis** | **Proračun Federacije BiH za 2022.** | **Ostvareno****2022.** | **Ostvareno****2021.** |
| **1** | **2** | **3** | **4** |
| A Ukupni prihodi, primici i financiranja (1+2+3+4+5+6) | 5.597.619 | 5.304.270 | 4.798.914 |
| 1. Prihodi  | 4.471.499 | 4.796.264 | 4.332.611 |
| 2. Primici od nefinancijske imovine | 10 | 171.001 | 250.935 |
| 3. Primici od financijske imovine  | 100.000 |  |  |
| 4. Primici od dugoročnog zaduživanja | 570.000 | 287.005 | 115.371 |
| 5. Primici od kratkoročnog zaduživanja | 250.000 | 50.000 | 99.997 |
| 6. Razgraničeni prihodi za namjenska sredstva | 120.000 |  |  |
| 7. Neraspoređeni višak prihoda i rashoda | 86.110 |  |  |
| B Ukupno rashodi i izdaci (1+2+3+4+5) | 5.597.619 | 5.100.515 | 4.765.581 |
| 1. Tekući rashodi | 4.287.135 | 4.200.153 | 3.903.403 |
| 2. Kapitalni izdaci | 437.694 | 151.345 | 86.345 |
| 3. Izdaci za financijsku imovinu | 18.500 | 18.500 | 17.964 |
| 4. Izdaci za otplate dugova | 849.135 | 730.517 | 757.869 |
| 5. Tekuća rezerva | 5.155 |  |  |
| Suficit (A - B) |  | **203.755** | **33.333** |
| Deficit (A - B) |  |  |  |

Tablica 13: Izračun financijskog rezultata

Strukturu financijskog rezultata čini:

* ukupan suficit, koji predstavlja tekući suficit (razlika između prihoda i tekućih rashoda) umanjen za neto nabavu stalnih sredstava iznosi 615,8 milijuna KM;
* neto smanjenje financijske imovine iznosi minus (-) 18,5 milijuna KM;
* neto zaduživanje, odnosno razlika između zaduživanja i otplaćenog duga iznosi – minus (-) 393,5 milijuna KM.

Na dan 31. 12. 2022., nakon zatvaranja poslovnih knjiga svih proračunskih korisnika i provođenja poslovnih procedura za zatvaranje fiskalne godine, iskazani akumulirani suficit iznosi 487,6 milijuna KM.

Odnos ostvarenih prihoda i rashoda u 2022. godini po mjesecima dan je u narednom tabelarnom i grafičkom prikazu:

 (u mil. KM)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Mjesec | siječanj | veljača | ožujak | april | travanj | lipanj | srpanj | kolovoz | rujan | listopad | studeni | prosinac |
| Prihodi | 304,5 | 374,7 | 384,8 | 390,1 | 387,1 | 429,9 | 355,7 | 423,4 | 476,0 | 394,9 | 404,0 | 470,4 |
| Rashodi | 252,5 | 316,1 | 308,4 | 397,0 | 337,8 | 672,9 | 421,2 | 441,4 | 444,9 | 403,0 | 501,0 | 604,1 |

Tablica 14: Odnos ostvarenih prihoda i rashoda po mjesecima 2022. godine

 (u mil. KM)

Grafikon 11: Grafički prikaz odnosa ostvarenih prihoda i rashoda po mjesecima 2022. godine

Na prethodnom grafikonu se može uočiti da su prihodi u 2022. godini bili najveći u rujnu kada su iznosili 476 milijuna KM, a najmanji u siječnju s ostvarenjem od 304,5 milijuna KM. Rashodi u 2022. godini su bili najmanji u siječnju s ostvarenjem od 252,5 milijuna KM, a najveći u lipnju u iznosu od 672,9 milijuna KM.

# ZAKLJUČAK

Proračun Federacije Bosne i Hercegovine za 2022. godinu planiran je u rekordnom iznosu od 5.598 milijuna KM.Ukupni prihodi, primici i financiranja ostvareni su u iznosu od 5.304 milijuna KM, dok su rashodi i izdaci realizirani u iznosu od 5.101 milijun KM, tako da je ostvaren višak prihoda nad rashodima u iznosu od 203 milijuna KM.

Najznačajnije stavke na prihodovnoj strani predstavljaju prihodi po osnovi doprinosa za mirovinsko-invalidsko osiguranje u iznosu od 2.459 milijuna KM i prihodi od neizravnih poreza u iznosu od 1.820 milijuna KM. Ono što je obilježilo 2022. godinu na globalnoj razini jeste rat u Ukrajini, što je imalo za posljedicu porast cijena energenata i hrane u svijetu, što se prelilo i na Bosnu I Hercegovinu. Rast cijena utjecao je na povećanje prihoda od neizravnih poreza, koji su u 2022. godini prikupljeni u rekordnom iznosu.

Na rashodovnoj strani proračuna najznačajniji su tekući transferi i drugi tekući rashodi u iznosu od 3.730 milijuna KM i izdaci za otplatu dugova u iznosu od 731 milijun KM. U cilju ublažavanja negativnih posljedica izazvane pandemijom virusom COVID-19 Vlada Federacije BiH u 2022. godini nastavila je s provođenjem niza mjera radi sanacije stanja i stabilizacije ekonomije, odnosno očuvanja radnih mjesta i osiguranja podrške likvidnosti.

S tim u vezi, osigurana je financijska pomoć nižim razinama vlasti, kantonima i općinama, kao pomoć proračunima i gospodarstvu za provođenje strukturalnih reformi i prevladavanje socijalnih, ekonomskih i zdravstvenih posljedica pandemije COVID-19.

Zbog rasta cijena na globalnoj razini Vlada Federacije BiH je realizirala niz odluka kao direktnu pomoć stanovništvu kroz isplate jednokratne pomoći umirovljenicima, nezaposlenim osobama, kao i zaposlenima.

Nastavljena je podrška zdravstvenom sustavu kroz financiranje sanacije zdravstvenih ustanova u Federaciji BiH (bolnica, domova zdravlja, kliničkih centara), te subvencije javnim i privatnim poduzećima, obrtima i drugim samostalnim djelatnostima, kao i podrška gospodarstvu u cilju rasta i razvoja postojećih aktivnosti, pokretanja novih poslovnih aktivnosti i zapošljavanja.

Federalno ministarstvo financija je u okviru svoje nadležnosti uložilo napore na provođenju preporuka Ureda za reviziju institucija u Federaciji Bosne i Hercegovine predstavljenih u Izvješću o financijskoj reviziji Izvještaja o izvršenju Proračuna FBiH za 2021. godinu.

U 2022. godini nastavljen je rad na nadogradnji trezorske ISFU aplikacije, počela je implementacija softverskog modula za upravljanje stalnim sredstvima (FA modul) s ciljem jedinstvene računovodstvene evidencije promjena/transakcija stalnih sredstava koja su u vlasništvu FBiH i transfer knjigovodstvenih informacija u Glavnu knjigu, kao i vođenje stalnih sredstava i sitnog inventara po fizičkim lokacijama na kojima se nalaze.

# POPIS TABLICA

[**Tablica 1:** Struktura ukupnih prihoda, primitaka i financiranja planiranih Proračunom FBiH za 2022. i ostvareni u 2021. i 2022. 8](#_Toc99939224)

[**Tablica 2:** Udjel ostvarenih prihoda, primitaka i financiranja analitički po vrstama u ukupno ostvarenim prihodima 2022. godine 9](#_Toc99939226)

[**Tablica 3:** Struktura ukupnih rashoda i izdataka planiranih Proračunom FBiH za 2022. i ostvarenih u 2021. i 2022. 20](#_Toc99939227)

[**Tablica 4:** Struktura udjela pojedinačnih rashoda po funkcionalnoj klasifikaciji u odnosu na ukupne rashode Federacije BiH 21](#_Toc99939228)

[**Tablica 5:** Udjel ostvarenih rashoda i izdataka analitički po vrstama u ukupno ostvarenim rashodima i izdacima 2022. godine 21](#_Toc99939229)

[**Tablica 6:** Struktura ukupnih tekućih rashoda 22](#_Toc99939230)

[**Tablica 7:** Stanje unutarnjeg duga Federacije BiH na dan 31. 12. 2022. 31](#_Toc99939231)

[**Tablica 8:** Emisije vrijednosnih papira u 2022. godini 31](#_Toc99939232)

[**Tablica 9:** Objašnjenja vezana za veća odstupanja između rashoda i izdataka odobrenih Proračunom FBiH za 2022. godinu i ostvarenih u 2022. godini 40](#_Toc99939233)

[**Tablica 10:** Stanje novčanih sredstava na dan 31. 12. 2022. na transakcijskim računima 42](#_Toc99939234)

[**Tablica 11:** Stanje novčanih sredstava na dan 31. 12. 2022. na posebnim namjenskim transakcijskim računima otvorenim u okviru JRR-a 43](#_Toc99939235)

[**Tablica 12:** Stanje novčanih sredstava na dan 31. 12. 2022. na donatorskim transakcijskim računima otvorenim u okviru JRR-a 45](#_Toc99939236)

[**Tablica 13:** Izračun financijskog rezultata 50](#_Toc99939237)

[**Tablica 14:** Odnos ostvarenih prihoda i rashoda po mjesecima 2022. godine 51](#_Toc99939238)

# POPIS GRAFIKONA

[**Grafikon 1:** Ukupni prihodi, primici i financiranje planirani Proračunom FBiH za 2022. i ostvareni u 2021. i 2022. 7](#_Toc99940816)

[**Grafikon 2:** Grafički prikaz udjela ostvarenih prihoda, primitaka i financiranja analitički po vrstama u ukupno ostvarenim prihodima 2022. godine. 10](#_Toc99940817)

[**Grafikon 3:** Struktura poreznih prihoda 10](#_Toc99940818)

[**Grafikon 4:** Kretanje doprinosa za PIO/MIO u 2021. i 2022. godini 11](#_Toc99940819)

[**Grafikon 5:** Ostvareni prihodi od neizravnih poreza koji pripadaju Federaciji BiH za razdoblje siječanj - prosinac 2021. i 2022. godine 12](#_Toc99940820)

[**Grafikon 6:** Struktura neporeznih prihoda 14](#_Toc99940821)

[**Grafikon 7:** Ukupni rashodi i izdaci planirani Proračunom FBiH za 2022. i ostvareni u 2021. i 2022. 19](#_Toc99940822)

[**Grafikon 8:** Udjel pojedinačnih rashoda i izdataka u ukupnim rashodima u 2022. godini 22](#_Toc99940823)

[**Grafikon 9:** Struktura ukupnih tekućih rashoda 23](#_Toc99940824)

[**Grafikon 10:** Struktura kapitalnih izdataka 29](#_Toc99940825)

[**Grafikon 11:** Grafički prikaz odnosa ostvarenih prihoda i rashoda po mjesecima 2022. godine 51](#_Toc99940826)

# PRILOZI

* **Obrazac broj 1. -** Pregled prihoda, primitaka i financiranja po ekonomskim kategorijama
* **Obrazac broj 2.** - Rashodi i izdaci po ekonomskim kategorijama
* **Obrazac broj 3. -** Posebni podaci o plaćama i broju zaposlenih
* **Obrazac broj 4. -** Posebni podaci o tekućim i kapitalnim transferima
* **Obrazac broj 5. -** Klasifikacija rashoda i izdataka proračuna po funkcionalnoj klasifikaciji
* **Obrazac broj 6. -** Registar doznaka iz tekuće pričuve proračuna
* **Obrazac broj 7. -** Registar neizmirenih obveza za razdoblje izvješćivanja: od 1.1.2022. do 31.12.2022.
* **Obrazac broj 8. -** Pregled prihoda, primitaka, rashoda i izdataka po ekonomskim kategorijama
* **Izvršenje Proračuna Federacije BiH po proračunskim korisnicima (Rashodi i izdaci po proračunskim korisnicima)**
* **Bilanca stanja na dan 31. 12. 2022.**
* **Račun prihoda i rashoda za razdoblje izvještavanja: od 1.1.2022. do 31.12.2022.**
* **Godišnje izvješće o izvršenju proračuna za razdoblje izvještavanja: od 1.1.2022. do 31.12.2022.**
* **Izvještaj o kapitalnim izdacima i financiranju za razdoblje izvještavanja: od 1.1.2022. do 31.12.2022.**
* **Izvještaj o novčanim tokovima za razdoblje izvještavanja od: 1.1.2022. do 31.12.2022.**